sakramento kings Arhive - Admiral Bet SPORT\nOznaka: sakramento kings\nOklahoma tražila Bogdana, Kingsi bez razmišljanja odbili trejd\nAuthor Marko ĐinđićPosted on 24. juna 2019. 21:30 24. juna 2019. 20:57\nBogdan Bogdanović našao se u trejd priči, ali samo na kratko. Oklahoma je Sakramentu ponudila centra sa Novog Zelanda Stivena Adamsa za srpskog bek šutera, ali je Vlade Divac...\nKK Partizan Košarka NBA\n"Lep je osećaj čuti svoje ime na draftu"\nAuthor Marko KulićPosted on 23. juna 2019. 12:35 23. juna 2019. 12:39\n"Srpski" Sakramento nastavlja da se pojačava. Nakon Vlada Divca na mestu generalnog menadžera, Igora Kokoškova kao pomoćnog trenera, a Bogdana Bogdanovića i Nemanje Bjelice na parketu, sada je draftovan...\nSakramento ostaje bez startnog centra\nAuthor Marko ĐinđićPosted on 23. juna 2019. 09:35 23. juna 2019. 09:33\nVili Koli-Stajn, startni cetar Kingsa, napustiće Sakramento ovog leta, saopštio je Amerikanac, a potvrdio je njegov agent. 25-godišnji centar beležio je 11,8 poena i 8,9 skokova po meču u...\nDivac za savetnika uzeo legendarnog Džoa Dumarsa – čoveka koji je draftovao Darka Miličića\nAuthor Marko ĐinđićPosted on 22. juna 2019. 00:05 21. juna 2019. 23:40\nVlade Divac nastavlja da vuče dobre poteze na mestu generalnog menadžera Sakramento Kingsa. Džo Dumars, dvostruki NBA šampion sa Detroit Pistonsima i MVP finala 1989. godine, obavljaće funkciju savetnika...\nDivac: Vanja će biti NBA igrač\nAuthor Nemanja ĐorđevićPosted on 21. juna 2019. 10:31 21. juna 2019. 10:30\nPrethodne noći održan je dugo očekivani NBA draft, a priliku da se izbore za svoje mesto u najjačoj ligi sveta dobila su i dva srpska košarkaša. Najpre su Nju...\nKingsi jači za još jednog Srbina!\nAuthor Marko ĐinđićPosted on 14. juna 2019. 09:35 14. juna 2019. 09:54\nSrpska kolonija u Sakramento Kingsima jača je za još jednog člana. Vlade Divac je generalni menadžer, Peđa Stojaković je njegov asistent, Bogdan Bogdanović i Nemanja Bjelica predstavljaju Srbiju u...\nKoli-Stejn slobodan za trejd ukoliko Kingsi potpišu Vučevića\nAuthor Stefan CvetkovićPosted on 31. maja 2019. 13:27 31. maja 2019. 13:33\nNije tajna da je želja Sakramenta ovog leta crnogorski centar Nikola Vučević. Vučević je imao odličnu sezonu u Orlandu sa kojim je uspeo da se plasira u plej-of, ali...\nDivac potvrdio – Sakramento ima novog trenera\nAuthor Marko KulićPosted on 15. aprila 2019. 19:30 15. aprila 2019. 19:27\nNakon što Dejv Džerger nije uspeo sa "Karaljevima" da izbori plej-of NBA lige, Sakramento je rešio da krene u potragu za novim trenerom. Ona je četiri dana nakon odlaska...\nDivac dovodi Luka Voltona u Sakramento\nAuthor Stefan CvetkovićPosted on 13. aprila 2019. 23:40 13. aprila 2019. 22:10\nNekadašnji saigrači iz Los Anđeles Lejkersa sledeće sezone radiće zajedno u Sakramentu. Vlade Divac je u završnoj fazi pregovora sa Lukom Voltonom, bivšim trenerom Los Anđeles Lejkersa, oko preuzimanja...


BLISTALE Samo dva promašaja odlične Petrovićeve, Dabovićeva drži Sparkse na vrhu tabele\nProšlo je tačno 18 godina od kada je Jugoslavija osvojila rekordnu, petu titulu šampiona sveta u Indijanapolisu.\nMOBILIZACIJA Kad je najteže, svi "orlovi" sleću u gnezdo: STIŽE I DRUGO POJAČANJE ZA MEČ ODLUKE!\nKako se bliži odlučujući meč za odlazak na Svetsko prvenstvo, koji se nedelju od 16 sati igra u hali "Aleksandar Nikolić" protiv Izraela, košarkaška reprezentacija Srbije je sve jača i jača u odnosu na nastup u Estoniji gde je doživela poraz (71:70).\nDamjanović predstavlja Srbiju u finalu svetskog turnira „1 na 1” u uličnom basketu\nZa svoje šesto izdanje, prvi i jedini globalni 1 na 1 turnir u street basketu, stiže u najveći grad Turske, koji će biti domaćin Red Bull King of the Rock Svetskog Finala na krovu fabrike Bejkoz. Najbolji svetski košarkaši će se 29. avgusta 2015. sresti u Istanbulu i boriti za titulu dok samo jedan ne ostane pod košem, a Srbiju će na svetskom finalu predstavljati Darko Damnjanović.\nNajpoznatiji košarkaški menadžer Miodrag Ražnatović prokomentarisao je neuspeh Srbije na Svetskom prvenstvu u Kini.\nSIN LEGENDARNOG KOŠARKAŠA ŠOKIRA "Razmišljao sam da promenim pol, ali..."\nSin legendarnog košarkaša Medžika Džonsona, Ej Džej Džonson, ponovo je izazvao kontroverze javnosti kada su ga paparaci uslikali tokom šopinga.\nBek reprezentacije Srbije Dragan Milosavljević kaže da ne treba žuriti, ali da su ambicije najviše na Svetskom prvenstvu u Kini.\nGagić srećan zbog povratka u "Pionir", Birčević ne igra protiv Gruzije /VIDEO/\nKošarkaši Srbije su lako pobedili Austriju (85:64) na startu kvalifikacija za Mundobasket, rival ni u jednom trenutku nije ozbiljnije pripretio "orlovima", zbog čega su posebno zadovoljni Đorđe Gagić i Stefan Birčević.\nNaslovna za 20.9.


Sastanak roditelja i dece u Sabornom hramu Svetog Save u Diseldorfu – RASEJANJE.info\nPredstavnici Sabornog hrama Svetog Save u Diseldorfu (info@verklizan.de) organizuju sastanak roditelje i deca u ovoj crkvenoj opštini. Sastanak je planiran u subotu 9. aprila u vremenskom periodu od 14 do 16 časova (Wanheimerstrasse 54, 40472 Düsseldorf)\n„Želimo da omogućimo zbližavanje dece i roditelja iz naše crkvene zajednice. U tu svrhu nameravamo da oformimo dečiju grupu koja bi sa jedne strane omogućila deci da ostvare kontakt sa svojim vršnjacima, a sa druge strane bi pružila roditeljima / baba i dede mogućnost za upoznavanje, druženje i razmenu i iskustava“, istaknuto je u pozivu.\nPlanirano je da se uz pesmu i igru, kreativne radionice i zajedničku trpezu deca i roditelji provode vreme u zabavnoj i prijatnoj atmosferi u kojoj će se bolje upoznati. „Svi zainteresovani roditelji sa bebama i decom koja su u vrtićima su srdačno pozvani u subotu 9. aprila na prvi sastanak. Tog dana bi iskoristi priliku da razgovaramo o vašim idejama i željama“ naglasili su organizatori i zamolili buduće učesnike da popune ovaj formular.\n← Promocija Češko-srpske asocijacije u ambasadi Srbije u Pragu\nSećanje na Nadeždu Petrović →\nAmbasador Vladisavljević posetio Centar za srpski jezik i kulturu u Bakuu


Hamilton se povukao sa tesitranja zbog bolova u stopalu - Sportske.net\nHamilton se povukao sa tesitranja zbog bolova u stopalu\nAktuelni šampion Formule 1 vozač Mercedesa Luis Hamilton povukao se danas sa testiranja Pirelijevih guma u Barseloni kako bi se odmorio i oporavio od bolova u stopalu i spremno dočekao trku za Veliku nagradu SAD u Ostinu.\nRozberg: "Priče o krizi Hamiltona su gluposti"Cirkus u Formuli 1, znaju li u Mercedesu šta hoće? Hamilton im OBJASNIO!F1 - Mercedes uložio žalbu zbog Verstapena!Rozberg srećan zbog prve pobede u JapanuPoredak vozača i konstruktora u šampionatu Formule 1\n"Luis je osetio nelagodu i bolove posle treninga u utorak. Složili smo se da ne učestvuje na testiranju guma kako bi se odmorio i u dobroj formi dočekao trku u Ostinu. On će učestvovati u toj trci i nismo zabrinuti", rekao je portparol Mercedesa, preneo je "Skaj Sports".\nHamiltona će na testiranjima zameniti rezervi vozač Mercedesa Paskal Verlejn, koji ove sezone nastupa za ekipu Manor.\nTrostruki svetski prvak zaostaje 33 boda u generalnom plasmanu za klupskim kolegom Nikom Rozbergom, a do kraja šampionata ostale su četiri trke. Hamilton nije pobedio u poslednjih pet trka, a u SAD je pobedjivao u poslednje dve godine.\nTrka Formule 1 za Veliku nagradu SAD na programu je 23. oktobra u Ostinu.


Obeležavanje velikog jubileja – 200 godina od rođenja Anastasa Jovanovića – Aha Magazin\nObeležavanje velikog jubileja – 200...\nInspiriši se, Kreativan prostor\nObeležavanje velikog jubileja – 200 godina od rođenja Anastasa Jovanovića\nNovember 9, 2017 by Aha tim\nPo obimu i kvalitetu umetničkog rada i interesovanja, i inovativnom delovanju na više polja vizuelne kulture i umetnosti, Anastas Jovanović predstavlja izuzetnu ličnost srpske kulture XIX veka. U okvirima srpske umetnosti XIX veka, on je ostvario pionirsku delatnost u nekoliko oblasti vizuelnog izražavanja koje pripadaju domenu primenjene umetnosti i dizajna. Pored fotografije i litografije, pionirski karakter ima i njegova delatnost na izradi nacrta za dekorativne predmete namenjene sakralnoj i profanoj upotrebi. Najobimnije kolekcije takvih nacrta danas se čuvaju u Muzeju primenjene umetnosti u Beogradu i u Galeriji Matice srpske u Novom Sadu. Ovom prilikom ih, posle pet decenija ponovo predstavljamo javnosti kao jedinstvenu celinu.\nIako predmeti izvedeni po nacrtima Anastasa Jovanovića nisu sačuvani, njihova struktura upućuje na identitet mogućih poručilaca. Prema načinu obrade, primenjenim stilskim elementima i materijalu u kome je trebalo da budu izrađeni, predmeti na Jovanovićevim nacrtima pripadaju istom tipu luksuznih objekata inostrane provenijencije koji su putem porudžbina i uvoza stizali u Srbiju tokom XIX veka. Kada su u pitanju poreklo i namena nacrta, mogućim se čine dve pretpostavke. Prva je da su njegovi nacrti predstavljali rešenja za predmete koji su se, prema porudžbini, izrađivali (ili je trebalo da se izrađuju) u radionicama Jovanovićevih saradnika – umetničkih zanatlija u Beču. Druga pretpostavka je da su nacrti nastali s namerom da posluže kao ilustracije za katalog radionice, bilo da su u pitanju crteži gotovih predmeta ili nacrti za predmete koji se mogu izraditi po narudžbini.\nTags: art, belgrade, beograd, culture, Izložba, kultura, umetnost\nMaša, nakit koji dan čini lepšim


Dijselblom: Niko u Briselu ne želi drugi referendum\nŠef Evrogrupe Joren Dijselblom rekao je da je "Bregzit" politička činjenica i da niko u Briselu ne želi drugi referendum. - Nisam čuo nikoga u Briselu da se zalaže za drugi referendum. Mislim da ljudi u Briselu žele da čuju šta britanska vlada hoće da vidi u konačnom sporazumu i mi samo tražimo čistu situaciju po tom pitanju i da idemo dalje, rekao je on.\nPrethodno je Najdžel Faraž, jedan od najvećih britanskih zagovornika "Bregzita", podržao drugi referendum, što je mnoge šokiralo.\n- Za nas je Bregzit politička činjenica i moramo da se fokusiramo da smanjimo štetu i dobijemo dobar ishod, rekao je Dijselblom, dodajući da niko u Briselu ne dovodi u pitanje mandat koji ima britanska vlada, a to je da će biti Bregzita.\nOn je rekao da neki strateški političari u Britaniji podržavaju izlazak iz EU bez sporazuma misleći da će time poboljšati poziciju Londona.\n-Oni su mislili da će otići bez sporazuma ako nam zaprete i da će time izvući bolju poziciju, ali to im se sada vraća, rekao je on.\nU Briselu u decembru skup podrške Kataloniji\nTereza Mej neće da kaže da li bi glasala za Bregzit\nPOČELO POSRTANJE Britanski uslužni sektor gubi postbregzitovsku otpornost\nDEVET TAČAKA Evropske pohvale i zamerke Srbiji


Prihod EPCG 218,7 miliona eura, dobit 2,2 miliona | Aktuelno\nNovi koronavirus usporio je ekonomiju i negativno uticao na energetski sektor\nTokom devet mjeseci 2020. godine, a kao posljedica pandemije Covid-19, EPCG je poslovala u ekonomskom okruženju punom izazova, saopšteno je iz kompanije.\nPrihodi EPCG manji za preko 24 miliona u odnosu na prošlu godinu\n“Novi koronavirus usporio je ekonomiju i negativno uticao na energetski sektor gdje je došlo do pada potrošnje električne nergije i nestabilnosti berzanskog trgovanja.\nNa rezultate poslovanja uticala je i izuzetno loša hidrološka situacija u prvih devet mjeseci. Naime, deficit pаdаvinа značajno je uticao na poslovni rezultat Kompanije. I pored dobre spremnosti i stabilnog funkcionisanja priozvodnih objekata, jedan od glavnih faktora lošijeg rezultata u odnosu na prethodnu godinu jeste manja proizvodnja usljed lošije hidrologije. HE „Perućica” je u prvih devet mjeseci 2020. godine ostvarila proizvodnju od 347.048 MWh, što je 33% manje u odnosu na proizvodnju ostvarenu tokom istog perioda 2019. godine. HE „Piva” je u prvih devet mjeseci 2020. godine ostvarila proizvodnju od 449.176 MWh, što je 16% manje u odnosu na proizvodnju ostvarenu tokom istog perioda prošle godine”, navodi se u saopštenju EPCG.\nU prvih devet mjeseci 2020 godine kompanija je, kako dodaju, ostvarila manje prihode od prodaje električne energije distributivnim potrošačima.\n“Naime, u prvih devet mjeseci 2020. godine, distributivna potrošnja je iznosila 1.628 GWh, 9% manje u odnosu na isti period 2019. godine što je doprinijelo manjim prihodima za 14.16 miliona eura.\nDodatni trošak u odnosu na isti period prethodne godine EPCG je imala uvođenjem novih ekoloških taksi na državnom i lokalnom nivou. U prvih devet mjeseci EPCG je imala dodatni trošak u odnosu na prethodnu godinu po osnovu emisionih kredita CO2 kao i uvećane troškove akcize na ugalj u iznosu većem od 8 miliona eura.\nPoslovni prihodi EPCG su, u navedenom periodu, realizovani u iznosu od 218.74 miliona eura, što je za 24.2 miliona eura manje u odnosu na isti period prošle godine dok su poslovni rashodi iznosili 220 miliona eura, što je manje u odnosu na 2019. godinu za 8.5 miliona eura”, kažu u saopštenju.\nI pored očekivanih rezultata, EPCG je, kako navode, kao društveno odgovorna kompanija, a usljed negativnog uticaja pandemije u ovom periodu, dodatno subvencionisala skoro 20.000 domaćinstava, korisnika prava na subvenciju za električnu energiju, u iznosu od 1,55 miliona eura.\n“Uz optimizaciju raspoloživosti postrojenja i smanjenje troškova investicioni ciklus Kompanije sprovodi se za sada nesmetanom dinamikom uz sigurno snabdijevanje svih kupaca u Crnoj Gori”, zaključili su iz EPCG.


Naučna zajednica o Kosovu: Istorija ne daje argument za nezavisnost - Televizija Kopernikus TV K::CN\nNaučna zajednica o Kosovu: Istorija ne daje argument za nezavisnost\nIstorija ne može dati argument za nezavisnost Kosova i Metohije, izjavio je danas direktor Instituta za savremenu istoriju Momčilo Pavlović koji kao jedno od rešenja za kosovski problem vidi u širim, evropskim integracijama.\nU nastavku unutrašnjeg dijaloga o Kosovu i Metohiju koji je pokrenut na inicijativu predsednika Srbije Aleksandra Vučića, Pavlović je rekao da to što još nije rešen međunarodni status KiM daje nadu da može da se zadrži integritet Srbije na KiM.\nIstiče da albanska težnja ka nezavisnosti nije jača od srpske ideje o očuvanju integriteta Srbije na KiM. Smatra da ima smisla tragati za rešenjima, ali da ne treba žuriti sa odlukama.\nRešenje vidi u širim evropskim integracijama jer kaže i Srbi i Albanci žele u EU. Navodi da jedno od rešenja može da bude i zajednica slobodnih balkanskih država, ali i organizovanje velike međunarodne konferencije uz učešće velikih sila i zainteresovanih strana.\nKaže da na ovim prostorima postoji albansko pitanje, ali i istovremeno postoji i srpsko pitanje na KiM, u Hrvatskoj, BiH, Crnoj Gori, te da ako se odluči da se Albancima da nezavisnost, isto pravo treba dati Srbima u Republici Srpskoj.\nDanas su na okruglom stolu o mogućim rešenjima tog pitanja mišljenja izneli predstavnici 22 instituta društvenih nauka i više od 50 naučnoistraživačkih radnika, a direktor Intituta za političke studije Živojin Đurić kaže da je međunarodno pravo pokleklo pred silom koja je, kaže, nadvladala i kad je reč o KiM.\nNavodi da postoji nesklad između maksimalnog interesa koji bi zadovoljio potrebu Srbije da ostane teritorijalno celovita i maksimalnog interesa koji se ispoljava sa albanske strane, te smatra da u dužem periodu treba promišljati i tražiti načine da se dva nespojiva interesa Srba i Albanaca nađu u jednoj tački.\n„Mislim da otvoreni proces ne sme da ima bliži kraj ograničen na tri i šest meseci ili godinu dana“, kaže Đurić i navodi da bi trebalo razmisliti o formiranju nacionalne komisije za izradu modela kako rešiti do sada nerazrešeni čvor u odnosu između Srba i Albanaca.\nVojislav Pavlović sa Balkanološkog institute, SANU, kaže da je KiM primer povrede međunarodnog prava, te ističe da će ekonomski jaka i kulturno samosvesna Srbija biti u mogućnosti da se postaviti na međunarodnoj sceni kao sagovornik u rešavanju kosovskog pitanja, za šta je, dodaje, polazišna tačka celovitost teritorije Srbije.\n„Nije naša uloga da ponudimo politička rešenja“, kaže Pavlović i navodi da je primena analogija u istoriji pogubna i da istorija ne poznaje konačna rešenja.\nDirektor Instituta za evropske studije Miša Đurković kaže da je potreban i dijalog sa Albancima, građanima Srbije, ističući da vreme, posle dužeg perioda, radi za nas.\n„Jedina legitimna pozicija je zahtev za punu reintegraciju u ustavni sistem Srbije svih građana koji žive na KiM“, rekao je Đurković koji očekuje pritiske međunarodne zajednice da se iz preambule Ustava izbaci da je KiM sastavni deo Srbije i da se potpiše obavezujući sporazum sa Prištinom koji bi bio uslov za dalje evropske integracije.\nSvako odustajanje od dela teritorije, kaže Đurković, šalje signal da smo spremni da se odreknemo i drugih delova za koje postoje zainteresovani i poručuje da Srbija treba da jača na svaki mogući način.\nVladimir Čolović iz Instituta za uporedno pravo kaže da treba biti spreman za vise rešenja i scenarija, te da bi međunarodna konferencija trebalo da definiše sva pitanja vezana za KiM.\nKao moguće rešenje navodi zajednicu dve države ili uniju, pri čemu bi se, kao u BiH, za sve važne odluke tražio konsenzus Srba, kao i status federalne jedinice za KiM.\nNajgori scenario bi, kaže, bio nezavisnost KiM, a u tom slučaju, dodaje, trebalo bi voditi računa i o podeli, pri čemu bi konačan arbitar trebalo da bude Ustav koji će definisati status KiM i eventualno referendum o statusu KiM.\nIstoričar Predrag Marković smatra da se čitava podrška rešavanju kosovskog pitanja svodi na institucionalni rad, a da naučnici treba da daju ideje o tome šta su naučni zaključci.\nVećina učesnika današnjeg skupa je istakla potrebu osnaživanja srpske zajednice u pokrajini, insistiranje na imovinskim i ličnim pravima, ali i snaženje Srbije pre svega na ekonomskog, a onda i na institucionalnom planu kao načinu za relaksiranje problema na KiM.\nĐurić kaže da je današnji okrugli sto pokazao je da je došlo do mobilizacije akademskih i intelektualnih potencijala Srbije sa ciljem da se bolje sagleda, zajednički deluje i efikasnije radi na nalaženju što je mogućeg šireg spektra rešenja i stavova za jedan od najsloženijih problema sa kojim se naša država ili društvo suočavaju.\n„Sintetisaćemo i popisati sve ono što je rečeno, dostaviti to predsedniku Srbije koji je već i nakon prethodnog okruglog stola istakao da je i sam imao prilike da mnogo toga novog čuje i sazna od naših uglednih pravnika“, kaže Đurić.\nSelaković je rekao da su se danas čuli različiti stavovi i mišljenje, ali i mnogi predlozi koji nisu mogli da se čuju do sada na političkim forumima i u parlamentu.\n„Današnji okrugli sto i ono što predstoji samo pokazuje koliko je incijativa predsednika Vučića nacionalno odgovorna“, rekao je Selaković i naveo da se na ovaj način pitanje KiM vraća u fokus našeg dnevnog, ali i strateškog političkog života i delovanja, kao i delovanja čitave nacije.\n„Dijalog se nastavlja, očekujemo uskoro održavanje i sledećeg okruglog stola u Matici srpskoj u Novom Sadu koja se prijavila kao organizator“, rekao je Selaković.\nMinistar prosvete, nauke i tehnološkog razvoja Mladen Šarčević izrazio je zadovoljstvo što je poziv predsednika Vučića na unutrašnji dijalog o KiM nastavio svoje delovanje i što je posle pravnika, današnji skup okupio naučnike iz oblasti društveno-humanističke nauke, akreditovanih insituta i instituta SANU.\nOdziv je, kaže, dobar, i ljudi su voljni da diskutuju i vrlo zrelo govore o ovoj temi i o svim problemima koje postoji, ali i navodi da naučnici neće dati političko rešenje, ali će dati mnoge naučne istine koje su jako bitne za rešavanje ovakvih situacija pozivajući se na mnoge druge evropske modele a i sam istorijat sukoba.\n„Činjenica je da je više govornika istaklo da je uspešna država jako dobro rešenje svakog problema“, rekao je Šarčević i naveo da očekuje da će naši naučnici, istoričari, sociolozi, arheolozi i mnogi drugi dati jako korisne savete.


Naučnici otkrili molekul koji izaziva samouništenje ćelija raka\nSvetski dan borbe protiv raka obeležen je 4. februara brojnim aktivnostima širom sveta. Svetska zdravstvena organizacija procenjuje da se kod oko 14 miliona ljudi ustanovi dijagnoza raka svake godine, a da i uz lečenje, ta bolest usmrti više od 8 miliona osoba svake godine. Međutim, istraživači u državi Mejn tragaju za novim načinima za borbu protiv raka, koji nemaju sporedne efekte hemoterapije.\nNa dve fotografije mogu se videti normalne i kancerogene ćelije kod miševa, ali ćelije raka su u procesu samouništenja. Istraživači u laboratoriji Džekson tretirali su te ćelije vrstom molekula, koji ih navode u proces samouništenja.\n“Otkrili smo program gena za koji verujemo da bi mogao da se iskoristi da izazove samoubistvo ćelija raka, njihovo samouništenje”, kaže Kevin Mils iz laboratorije Džekson.\nEvo kako to funkcioniše: ćelije raka brzo mutiraju, što otežava borbu protiv njih. Međutim, ćelije raka takođe su razvile načine da održe te mutacije pod kontrolom.\nOva, nova vrsta molekula jednostavno sprečava sposobnost kancera da kontroliše proces mutacije.\n“Naši molekuli mešaju se sa zaštitnim mehanizmom, koji je potreban ćelijama raka, ali ne i normalnim ćelijama, tako da program mutacije kancerogenih ćelija postaje njihova sopstvena propast, odnosno program mutacije izaziva samouništenje ćelija raka”.\nOnkolog Tomas Openšau uzbuđen je zbog ovih vesti, ali čeka da vidi rezultate kliničkih testova na ljudima:\n“Očigledno, to je enzim koji je prisutan i kod normalnih ćelija, tako da se postavlja pitanje šta će biti rezultat blokiranja tog enzima u ljudskom organizmu. Mi zaista nemamo odgovor na to”.\nKevin Mils iz laboratorije Džekson kaže da nova terapija ne izaziva nikakve sporedne efekte hemoterapije i da može da deluje na sve vrste raka.\n“Naši podaci nagoveštavaju da veliki procenat pacijenata sa leukemijom i rakom limfnih žlezda i tkiva može da ima koristi od tog terapeutskog koncepta. Ima dokaza da može da se primeni I kod nekih vrsta raka gastrointenstinalnog trakta, moguće i na rak dojke, a očekujemo i na druge vrste kancera”.\nMils kaže da je nova terapija delotvorna na ljudske ćelije raka u laboratoriji, ali klinički testovi na pacijentima koji boluju od raka, očekuju se tek za više od godinu dana.\nNova nada za obolele od raka\nNovi način lečenja raka jetre\nJoš jedna studija protiv mamograma\nNovi test krvi - rano upozorenje na rak\nNovi inhalator štiti pluća od zagađenja


Janković KC Niš: Gubimo zamajac sa vakcinacijom, virus će još dugo biti tu | Blok vesti\nJanković KC Niš: Gubimo zamajac sa vakcinacijom, virus će još dugo biti tu\nVakcina je naš jedini izlaz, ne postoji nikakav drugi jer virus neće tek tako nestati, on će biti tu još dosta dugo, rekao je prof. dr Radmilo Janković, zamenik generalnog direktora Univerzitetskog kliničkog centra "Niš".\nRadmilo Janković je za RTS naveo da su u velikoj zabludi oni koji misle da će izbegavanjem vakcine izbeći kontakt sa virusom.\n"Ja nijednoj osobi ne mogu da kažem – možeš da se zaraziš i neće ti biti ništa, bukvalno se ne zna kako će ko da prođe. Svakako, jedno je sigurno, onaj ko nije vakcinisan će kad tad doći u kontakt sa virusom", rekao je Janković.\n"Vakcina je naš jedini izlaz, ne postoji nikakav drugi, virus neće tek tako nestati, on će biti tu još dosta dugo, verovatno po karakteru sezonskog gripa. Vakcinacija će sprečiti da on nalazi one najranjivije u kome može razviti teške forme bolesti", objašnjava Janković.\n"Gubimo zamajac koji smo imali sa vakcinacijom i potpuno smo zaboravili da nećemo vakcinisati mlađe sugrađane, prvenstveno tinejdžere koji su besomučno proširili virus po čitavoj državi, niti su se oni pridržavali mera niti je to bilo za očekivati", ističe Janković.\n"Morali smo još tada da donesemo te mere bez obzira koliko su one bile nepopularne i svakako ne bi došli u ovu situaciju. Oni su imali striktno poštovanje mera koje je sprečavalo širenje virusa", objašnjava Janković.\n"Lekari ne traže da se zatvore restorani i kafići, lekari iz crvenih zona traže da se ljudi ne okupljaju na taj način u toj gustini da raznose virus i da onda zaražavaju starije, nemoćne ljude čije lečenje je jako teško i uglavnom završavaju fatalno", objašnjava Janković.\n"Toliko je tužno da su se oni mesecima sklanjali i čuvali, a sada leže zaraženi. I ono što je tužno je kada ih pitate, dok oni još uvek mogu da razgovaraju pre nego što budu intubirani, oni koji završe na mehaničkoj ventilaciji jeste njihov odgovor da uopšte i ne znaju kako su se zarazili", ističe Janković.\nPrevious articleEVROKUP: Uniks poveo protiv Lokomotive u četvrfinalu\nNext articleZVEZDA MOŽE OD 1 DO 5: Poraz crveno-belih od Budućnosti učinio plej-of trku još neizvesnijom


Gorenje WaveActive mašine za pranje i sušenje veša osvojile Plus X nagradu i odlično se pokazale na potrošačkim testovima u Nemačkoj - Bravacasa.rs\nNakon prošlogodišnjeg prestižnog Red Dot priznanja za dizajn, u 2019. godini stiže još jedna potvrda kvalitetaza Gorenje WaveActive mašine za pranje i sušenje veša.\nWaveActive linija osvojila je najveću internacionalnu nagradu u domenu tehnološke inovativnosti – Plus X nagradu 2018/19 za inovacije i izvrsnost brenda, kao savršen spoj novih tehnologija, lakoće upravljanja, vrhunskog dizajna inajviših ekoloških standarda.\nGorenje WaveActive mašina za pranje veša, sa kapacitetom od 8kg i PowerDrive inverter motorom,istakla se svojim EcoCare funkcijama za dodatne uštede energije, TimeCare opcijom za brže pranje, i DoseAid-om koji preporučuje optimalnu količinu deterdženta na osnovu izabranih programa pranja.\nRezultati testiranja oba uređaja pokazali su da korisniciveliki naglasak stavljaju na besprekornu proizvodnju ilakoću upravljanja novim tehnološkim rešenjima koja odlikuju WaveActive liniju mašina za pranje i sušenje veša, a što je u skladu su sa sloganom kompanije Gorenje – „Life Simplified“ – jednostavniji i kvalitetniji život uz Gorenje kućne aparate.\nTagovi: Gorenje Gorenje WaveActive mašine za pranje i sušenje veša\nU svom izveštaju naučnici navode više od 100 mesta ili regiona koji su nezamenjivi i unutar kojih se nalaze brojne biljne i životinjske vrste kojih...\nEkotipski krevet – život u zelenom na najbolji način\n10.06.2014 Spavaća soba\nOvaj krevet stvoren je za sve one ljubitelje prirode koji puno vremena provode napolju, čak i u šumi, samo da bi bili što bliže zelenilu.


Postavio Yucom - 27/08/2020 Mediji\nJukomova analiza narušavanja slobode mišljenja i medija tokom vanrednog stanja\nKrivično delo izazivanja panike i nereda regulisano je Krivičnim zakonikom, koji za počinioce predviđa kaznu zatvora od tri meseca do tri godine, ili od šest meseci do pet godina, ukoliko je delo učinjeno putem sredstava javnog informisanja.\nZa vreme trajanja vanrednog stanja, međutim, doneto je obavezujuće uputstvo republičkog javnog tužioca kojim je propisano hitno postupanje u slučajevima određenih krivičnih dela, između ostalog i navedenog.\n„Za ovo krivično delo, uglavnom su procesuirani građani koji su putem društvenih mreža širili takozvane lažne vesti, ali je uhapšena i zadržana jedna novinarka pod sumnjom da je učinila ovo krivično delo tekstom o nedostajućoj zaštiti za zaposlene u Kliničkom centru Vojvodine. U pojedinim slučajevima zbog ovog krivičnog dela, određivan je i pritvor, a svakodnevno smo i kroz zvanična saopštenja MUP-a imali prilike da budemo obavešteni o ovim hapšenjima“, navedeno je u analizi.\nKljučno sporno pitanje kod postupaka koji se odnose na ovo krivično delo, dalje se navodi, jeste nemogućnost da se utvrde njegove posledice, kao bitan element krivičnog dela, naročito ako je učinjeno putem društvenih mreža.\nOvaj argument poslužiće i pojedinim predstavnicima vlasti kao opravdanje za različit tretman medija, onih koji su naklonjeni i onih kritički nastrojenih prema vladajućoj stranci.\nTako će pisanje tabloida, koji su prednjačili u širenju lažnih vesti i panike ostati nekažnjeno, dok će pritisak na nezavisne medije kulminirati hapšenjem novinarke Ane Lalić.\n– Jasno je da je sama svrha krivičnog kažnjavanja bila takva da je određena ponašanja bilo neophodno sankcionisati, naročito ona koja se odnose na širenje lažnih informacija o epidemiji, ali to nije bilo urađeno na jedan sistematski način, već više stihijski. Što se same slobode medija tiče, bilo je više problema, napada na medije, napada javnih funkcionera u javnom prostoru, pokušaja da se cenzuriše sloboda izražavanja kroz zaključak Vlade o centralizaciji informisanja, ali i selektivnost u dodeli akreditacija za novinare, navodi Milena Vasić iz Jukoma, jedna od autorki istraživanja.\nOna dodaje i da se veliki broj novinara u unutrašnjosti žalio na diskriminaciju pojedinih medija, kada su im informacije uskraćivane od organa vlasti. Osim hapšenja novinarke Ane Lalić, ona je istakla i privođenje kamermana i novinara Zrenjaninske KTV, kojima je oduzeta oprema.\nVasić naglašava da je posebno aktuelno pravo građana na obaveštenost, jer je stvoreno je veliko nepoverenje između građana i države.\n– Zbog toga smo se uopšte i opredelili da se bavimo pitanjem medija i slobode izražavanja. Nepoverenje u zvanične informacije se pokazalo opravdano, što se pokazalo objavljivanjem BIRN-ovog teksta, koji niko nije demantovao. Ta vrsta slobode je značajna jer direktno diktira kako će se građani ponašati u odnosu na epidemiološku situaciju, kaže Vasić.\nDržavni funkcioneri se tokom vanrednog stanja nisu uzdržavali od ciljanog napada na pojedine medije, a predsednica Vlade Srbije je gostujući na nacionalnom javnom servisu otvoreno izjavila da pojedini novinari ,,šire laži“.\n„Zbog napada na dnevni list Danas od strane predsednice Vlade oglasila se i Medijska organizacija jugoistočne Evrope. Ministar odbrane Aleksandar Vulin optužio je glavnog urednika nedeljnika „NIN“ za napade na predsednika države kao i na druge novinske redakcije, ali i da namerno otežava borbu države sa korona virusom. Brojne napade od strane predsednika Republike i ostalih državnih funkcionera, ali i medijskih kuća kojima se javni funkcioneri često pojavljuju kao gosti u emisijama zabeležila je platforma nevladinih organizacija „Tri slobode“. Ova platforma u svom izveštaju navodi da su provladini tabloidi i portali „Informer“ i „Kurir“, kao i televizija „Pink“ nastavili svoju kampanju protiv medijskih kuća i novinara koji su izveštavali sa konferencija za medije Kriznog štaba ili obraćanja najviših državnih predstavnika. Okidač za ovakve napade bila su pitanja o uzrocima malog broja testiranih osoba u Srbiji, pojave slučajeva zaraze u bolnicama, kao i pitanja da li vlast koristi vanredno stanje kako bi se obračunala sa nezavisnim medijima.


19.04.2018 u 11:39\nUdovičić: Ne pogađaju me priče o smeni\nMinistar omladine i sporta Vanja Udovičić kaže da ne želi da ocenjuje svoj rad i da ga ne pogađaju priče da bi mogao da ode sa funkcije u rekonstrukciji Vlade Srbije, te da je ponosan na sve što je urađeno za četiri i po godine. „Sport i omladina su navikli na svakakve utakmice, ne pogađaju me priče, to su normalne stvari. Možemo da se pohvalimo sa izvanrednim rezultatima na mnogim poljima, kao što su povećan brojem stipendija za mlade talente i sportiste, jačanje infrastrukture, veća i redovna davanja za uspehe sportista, rekordan broju medalja... Sistem sporta je ojačao”, rekao je Udovičić u ambasadi Francuske gde je potpisao novu saradnju sa ambasadorom Francuske Frederikom Mondolonijem oko stipendiranja srpskih studenata u Francuskoj. Na pitanje novinara da li veruje da će\n23.03.2018 u 09:17\nVučić i Brnabićeva uskoro o promenama u vladi\nPremijerka Ana Brnabić već ima spremljene neke predloge i teme za razgovor o rekonstrukciji vlade sa predsednikom Srbije Aleksandrom Vučićem, koji je lider stožerne stranke u vladajućoj koaliciji, saznaje „Politika” iz obaveštenih izvora. To, kako se može čuti, ne znači da će s njene strane biti bilo kakvih ultimatuma i ucena, jer „ona je osoba dijaloga”. U njenom kabinetu, međutim, nisu želeli da govore o kadrovskim promenama u Nemanjinoj 11, osim što potvrđuju da će predsednica vlade razgovarati sa Vučićem kad se on bude vratio iz inostranstva, uz isticanje da je njoj važan tim i zajednički rezultat. Kako se u medijima spekuliše, ovaj razgovor bi mogao da bude upriličen već tokom vikenda ili u ponedeljak.\nMladi su zakon i kad volontiraju\nSedmicu uoči praznika ministar omladine i sporta Vanja Udovičić je putovao s kraja na kraj sveta da bi i u inostranstvu povezao dva sektora koja su mu poverena u Vladi Srbije. Zbog mladih se našao u Njujorku, na Omladinskom forumu Ekonomsko-socijalnog saveta Ujedinjenih nacija da bi onda stigao i do naše male reprezentacije u Pjongčangu, gde se do 25. februara održava Zimska olimpijada. Iz časovne zone koja kasni za našom sedam sati, u onu koja žuri ispred nas osam, na minus 27 stepeni... Šta je to za ministra, bivšeg vrhunskog sportistu, koji i sada svakog jutra isplivava kilometar u bazenu i onda odlazi na posao? – Pozivaju nas na mnoge svetske omladinske i sportske\n12.01.2018 u 14:44\nSpecijalna zatvorska bolnica kompletno renovirana\nMinistarka pravde Nela Kuburović rekla je Tanjugu da će sledeće sedmice biti objavljen Nacrt izmena Ustava u oblasti pravosuđa radi javne rasprave, nakon koje će biti upućen Venecijanskoj komisiji na mišljenje. Kuburović je precizirala da su ustavni amandmani rađeni u saradnji sa nekadašnjim članom Venecijanske komisije, koji sada radi ispred Saveta Evrope Džejmsom Hamiltonom. „Gospodin Hamilton je juče završio 2. posetu Beogradu, tokom koje su finalizirani konačni amandmani koje će Ministarstvo pravde objaviti tokom sledeće nedelje. Krenuće javna rasprava, održaće se nekoliko okruglih stolova, a Nacrt će nakon završetka javne rasprave biti upućen Venecijanskoj Komisiji”, precizirala je ministarka. Ona očekuje da će se Nacrt izmena Ustava u oblasti pravosuđa naći na redovnom zasedanju\nBilo bi fer da smo otvorili tri poglavlja\nBili smo spremni za otvaranje najmanje tri poglavlja i smatram da bi to bilo fer – poručuje u intervjuu za „Politiku” ministarka za evropske integracije u Vladi Srbije Jadranka Joksimović. Povodom jučerašnje vesti da će našoj zemlji u pregovorima sa EU 11. decembra biti odobrena dva, a ne tri poglavlja, naša sagovornica ističe: – Važno je da nema zastoja u dinamici pregovaračkog procesa, za koji i dalje verujem da može i mora da bude brz. Nadam se i verujem da ovo nije usporavanje Srbije na evropskom putu, jer to neće doprineti proevropskom entuzijazmu. Mi svoj posao političkih i ekonomskih reformi i stabilne međunarodne, evropske i regionalne politike nastavljamo u interesu svih građana Srbije – naglašava ministarka za evropske integracije.\nNovi nesporazum Zorana i Zorane\nKada je 29. novembra Vlada Srbije usvajala Predlog zakona o finansijskoj podršci porodicama sa decom, ministarka građevine Zorana Mihajlović i ministar rada Zoran Đorđević glasali su „za”. Zašto je resorni ministar Đorđević demantovao svoju koleginicu, koja je u „Temi nedelje” za „Politiku” najavila niz novina koje država planira kako bi pomogla porodicama sa više dece? Odgovor na ovo pitanje je da su njih dvoje govorili o dva različita zakona: ministarka Mihajlović o građanskom zakoniku, a ministar Đorđević o zakonu o finansijskoj podršci porodicama s decom. Ne bi bilo ništa neobično da jedan ministar demantuje tekst, pa i drugog sagovornika, da istom tom ministru rada Zoranu Đorđeviću „Politika” nije na vreme poslala pitanja...\n27.11.2017 u 11:24\nPopović: Za izgradnju zajedničke vizije sa Kinom i CEE\nBRATISLAVA - Srbija je posvećena izgradnji zajedničke vizije sa Kinom i zemljama Centralne i Istočne Evrope (CEE) u okviru mehanizma 16+1 i želimo zajednički ekonomski napredak zasnovan na inovacijama i primeni znanja, izjavio je ministar za inovacije i tehnološki razvoj Nenad Popović. Ministar Popović je u obraćanju na Inovacionom forumu u Bratislavi, koji zajednički organizuju Slovačka i Kina, ukazao na to da zemlje Centralne i Istočne Evrope dobijaju značajnu podršku od Kine za razvoj inovacionih kapaciteta kroz transfer znanja i tehnologija. „Taj transfer se odvija kroz zajedničke razvojne i istraživačke centre, laboratorije, kao i izgradnju inovacionih i industrijskih parkova koji su tačka spajanja inovacija, nauke i industrije”, naveo je Popović. Ističe da su u toku


RTCG - Radio Televizija Crne Gore - Nacionalni javni servis :: Politika :: Odnosi CG i Kosova bazirani na povjerenju\nPOSJETA DURMIŠIJA 28. 06. 2019. 18:18 >> 18:22 0\nOdnosi CG i Kosova bazirani na povjerenju\nOdnosi Crne Gore i Kosova su prijateljski, bazirani na principima uzajamnog povjerenja, dobrosusjedstva i zajedničkim evropskim i evroatlantskim ciljevima, saošteno je tokom oproštajne posjete ambasadora Kosova u Crnoj Gori Skendera Durmišija predsjedniku Skupštine Ivanu Brajoviću.\nDurmiši se takoše oprostio I od crnogorskog šefa diplomatije Srđana Darmanovića.\nBrajović je Durmišiju čestitao na uspješnom mandatu i zahvalio na doprinosu unaprijeđenju međudržavnih odnosa.\n“Sagovornici su se saglasili da su odnosi Crne Gore i Kosova prijateljski, bazirani na principima uzajamnog povjerenja, dobrosusjedstva i zajedničkim evropskim i evroatlantskim ciljevima”, saopšteno je iz Skupštine.\nBrajović je između ostalog istakao značaj otvaranja Razvojnog centra Crnogoraca na Kosovu uz podršku Vlade Republike Kosovo.\nDurmiši je izdvojio ulogu Brajovića u dobroj parlamentarnoj saradnji koja predstavlja važan dio bilateralnih odnosa.\n“On je takođe naveo da su kosovski parlamentarci u Skupštini Crne Gore uvijek osjećali iskrenu dobrodošlicu i interes za unaprjeđenje saradnje”, navodi se u saopštenju.\nPredsjednik Skupštine i ambasador Kosova zajednički su konstatovali da u narednom periodu posebno treba intenzivirati razmjenu u oblasti ekonomije i kulture.\n“Brajović je istakao da Crna Gora pažljivo prati i podržava nastavak dijaloga Prištine i Beograda pod pokroviteljstvom Evropske Unije, i izrazio uvjerenje da će u što skorijem roku doći do rješenja sa kojim će biti saglasne obje strane”, zaključuje se u saopštenju.\nMinistar vanjskih poslova Srđan Darmanović je prilikom Durmišijeve oproštajne posjete pohvalio angažman ambasadora u cilju jačanja odnosa dvije prijateljske zemlje, o čemu svjedoči intenzivan politički dijalog na najvišem nivou.\nOdlazeći ambasador je naglasio da će iskustvo Crne Gore u NATO i EU integracionim procesima koristiti i Kosovu koje, takođe, ima neupitno opredjeljenje prema zapadnim vrijednostima.\n“Sagovornici su izrazili zadovoljstvo bilateralnim odnosima, uz ocjenu da postoje brojni potencijali za njihovo dalje snaženje, s fokusom na oblasti ekonomije i kulture. Istaknuto je uvjerenje da će unaprjeđenjem putne infrastrukture biti stvorene pretpostavke za još čvršće veze Crne Gore i Kosova, te realizaciju konkretnih aktivnosti i projekata koji su interesu dvije države”, saopšteno je iz MVP.\nIvan Brajović Skender Durmiši Srđan Darmanović


United grupa: Dijaspora bez programa RTS po naređenju Telekoma Srbija - MediaSfera\nGrađani u dijaspori koji prate programe preko platformi United Grupe danas će ostati bez programa Radio televizije Srbije. Ovo je rezultat neuspešnih pregovora United Grupe sa Telekomom Srbija, koji je danas izdao nalog da se svi programi javnog servisa uklone iz naše ponude korisnicima, kaže se u saopštenju United grupe.\nNekoliko puta smo ukazivali da će upravo građani platiti cenu ugovora koji je RTS potpisao sa Telekomom Srbija o prodaji programa u inostranstvu. Bilo je jasno da nove cene, nekoliko desetina puta veće, ne pokazuju dobru nameru prema građanima u dijaspori, ali ukazuju i na nekorektan potez prema konkurenciji u želji da nam se otme deo tržišta.\nUnited Grupa je zbog građana u inostranstvu pokušala da pregovara nekoliko meseci sa Telekomom, apelujući da istaknu realne cene za emitovanje kakve imaju svi javni servisi u Evropi, trudeći se da naši korisnici ne budu kažnjeni zbog odnosa Telekoma prema United Grupi.\nNažalost, ucenjivački pristup i nerealne tržišne cene nismo mogli da prihvatimo. Javni servis koji pripada svim građanima i koji stanovnici Srbije već plaćaju preko pretplate, a takođe i iz budžeta, postao je izgleda po poslednjim potezima Telekoma njihova svojina, kojoj mogu da podižu cene do nivoa koji ni jedna zdravorazumna kompanija ne bi prihvatila. Zbog toga će, nažalost, da oštete i stotine hiljada građana u dijaspori.\nVerujemo, ipak, da će najnoviji program televizije Nova S doneti potpuno nov kvalitet gledaocima u dijaspori. Za 11 dana počinje emitovanje vrhunskog programa iz svih segmenata jedne televizije – najbolji filmski i serijski program, najbolji informativni, zabavni i sportski program.\nTelevizija Nova S sa novim imenom startuje 25. marta, umesto nekadašnjeg TOP kanala. Na ovom kanalu gledaoci će moći da prate informativni program koji čine vesti koje realno odslikavaju stvarnost u Srbiji, pojačan talk show emisijom Olje Bećković „Utisak nedelje“ i emisijama Insajdera Brankice Stanković „Male Velike priče“ i „Insajderov pregled nedelje“. Nova S biće prepoznatljiva i po zabavnom programu, kultnoj emisiji „Veče sa Ivanom Ivanovićem“ i jutarnjem programu „Mentalno razgibavanje“. Verujemo da publika sa nestrpljenjem očekuje i nove epizode serija „Žigosani u reketu“, „Senke nad Balkanom“, „Ubice mog oca“, a uskoro će biti emitovana najnovija ostvarenja „Zaspanka za vojnike“ i serijal „Mile protiv tranzicije“.\nPonudićemo i domaćim gledaocima i našim građanima u dijaspori televiziju Nova S sa najkvalitetnijim programom iz Srbije. Naša kompanija se i dalje pridržava slogana „Sve najbolje na jednom mestu“ na kanalima United Grupe.\nTagovidijaspora program RTS United grupa


(FOTO) DAČIĆ I KONO: Bilateralni odnosi idu uzlaznom putanjom - Informer\n(FOTO) DAČIĆ I KONO: Bilateralni odnosi idu uzlaznom putanjom\nMinistri spoljnih poslova Srbije i Japana, Ivica Dačić i Taro Kono ocenili su danas da se bilateralni odnosi naših dveju zemalja na uzlaznoj putanji, u političkom i ekonomskom planu i najavio da već od danas počinju pripreme za obeležavanje 140 godina prijateljstva Srbije i Japana naredne godine\nDačić je, na zajedničkoj konferenciji za medije, izrazio zadovoljstvo što je posle 18 godina jedan japanski ministar posetio Srbiju i naveo da ta poseta, kao i najavljeno prisustvo predsednika Srbije Aleksandra Vučić na ustoličenju japanskog cara Naruhita u oktobru govori o produbljivanju odnosa Beograda i Tokija.\nPonosni smo na dugu tradiciju političkih odnosa sa Japanom, rekao je Dačić i naveo da se sa ministrom Konom dogovrio danas da 1882. godinu, godinu prepiske srpskog kralja Milana Obrenovića i japanskog cara Meiđija, ustanove kao godinu prijateljstva dve zemlje.\n- To znači, da već od danas počinjemo sa pripremama za obeležavanje 140 godina od prijateljstva Srbije i Japana, što će biti 2020. godine - kazao je Dačić dodajući da je dobora povod i da će Beograd pozvati japansku carsku porodicu da poseti našu zemlju.\nKako je naveo, bilateralni odnosi Srbije i Japana su sve bolji i na političkom, ali i na ekonomskom planu i to uz pojačan interes japanskih investitora za srpsko tržište.\nDačić se zahvalio japanskom ministrom na tome što su bili uzdržani prilikom glasanja u Unesku i Interpolu za članstvo Kosova, iako su priznali nezavisnost Kosova.\n- Mi to izuzetno cenimo, jer smatramo da svi treba da sačekaju kraj dijaloga i postizanje kompromisa, a ne da se vuku jednostrani potezi, kao što je učlčanjivanje u određene međunarodne organizacije - kazao je šef srpske diplomatije.\nEkonomski odnosi su u uzlaznom periodu, dobijaju na intenzitzetu, beleži se porast japanskih kompanija za naše tržište, rekao je Dačić navodeći da je prošle godine spoljno-trgovinska razmena sa Japanom iznosila 180 miliona evra, što je više u odnosu na prošli period, ali može da bude i više.\nKako je rekao, Srbija je zainteresovana i za saradnju u naučno-tehnološkoj oblasti, oblasti inovacija i tehnološkog razvoja, sporta...\n- Želimo da Japan ovde bude što više prisutan, to nije vezano samo za pitanje ekonomije, već i u drugim oblastima. Srbija je veoma dobro mesto za japanske investicije, zato što japanske kompanije žele prisustvo u Evropi, a to prisustvo znači ostvarivanje što većeg profita, a to znači i što manje dažbine - kazao je Dačić naglašavajući da Srbija ima sporazume o slobodnoj trgovini i sa istokom i sa zapadom, kao i sa svim zemljama u regionu.\nŠef srpske diplomatije se zahvalio Japanu na tehničkim i materijalnim donacijama i naveo da je ta zemlja Srbiji donirala ukupno za 20 godina 507 miliona evra.\nKako je kazao, pamtimo i solidarnost Japana prilikom poplava, kao i pomoć pri migrantskoj krizi.\nMinistar Kono je naveo da bi trebalo češće organizovati posete zvaničnika dve zemlje i zahvalio je Dačiću na gostoprimstvu.\n- Naši odnosi su značajno produbljeni od posete premijera Abeua prošle godine - rekao je Kono i dodao da je danas sa šefom srpske diplomatije razmatrao načine na koji mogu da se unaprede bilateralni odnosi u različitim oblastima, kao i da se započnu pripreme za obeležavanje 140 godina prijateljstva.\nRazmenili smo i mišljenja o načinima za unapređenje naših ekonomskih odnosa, rekao je Kono i dodao da je Srbija izvor visoko kvalifikovane radne snage, kao i da je pokazan izuzetan napredak u ekonomskim reformama i fiskalnoj konsolidaciji.\nKako kaže, smatra da je najvažnije da se japanska poslovna zajednica informiše o uslovima koji se u Srbiji nude.\nGovoreći da je i poslovno okruženje u Srbiji unapređeno, Kono je naveo da je Japan organizovao u maju u Nemačkoj za japanske kompanije, na kojem je učestvovala i PKS i dodao da će nastaviti da sprovode takve aktivnosti, a da će to doprineti dolasku više investicija u Srbiju.\nStabilnost Zapadnog Balkana nije samo regionalno i evropsko pitanje, istakao je Kono i dodao da je to strateško pitanje i za Japan.\nJapan pozdravlja ulogu Srbije u promovisanju mira i stabilnosti u regionu Zapadnog Balkana, kazao je Kono i dodao da će Japan nastaviti da podržava ekonomske reforme u Srbiji i pristupanje Srbije EU.\n- Japan podstiče i saradnju zemalja unutar regiona Zapadnog Balkana - kazao je Kono.\nNavodeći da će Japan sledeće godine biti domaćin Olimpijskim igrama, Kono je kazao da je Srbija poznata kao velika sportska nacija i poželeo je svim srpskim sportistima uspeh.\nIvica Dačić susret Saradnja Toro Kono\nVI STE ESKPERTI ZA KRIMINAL, NE ZA BEZBEDNOST! Miličković objasnio opozicionarima ko su...


Italija uvela nova ograničenja za nevakcinisane - PV Informer Italija uvela nova ograničenja za nevakcinisane - PV Informer\n2 sedmice pre 147 pregleda Izvor: beta/vijesti.me\nVlasti Italije su danas uvele niz novih ograničenja za nevakcinisane protiv koronavirusa, koji bez dokaza o vakcinaciji ili o nedavnoj infekciji više neće moći da uđu u javni prevoz, kafiće, hotele, teretane i druge objekte.\nNova „super“ zdravstvena propusnica, koja znači da ulazak u objekte više nije moguć samo sa negativnim testom na kovid, uvedena je u vrijeme kada se mnogi Italijani vraćaju na posao i u škole poslije praznika, i dok broj novozaraženih prelazi 100.000 dnevno.\nNa novi talas infekcija, podstaknut širenjem omikron soja, vlada je odgovorila uvođenjem novih ograničenja sa ciljem da podstakne građane na vakcinaciju jer će im u suprotnom biti uskraćene osnovne aktivnosti poput korišćenja autobusa ili metroa za odlazak na posao.\nMnogi Italijani su podržali nova ograničenja, koja su od danas u primjeni, između ostalog i tako što policija na stanicama provjerava da li su putnici vakcinisani i da li nose maske FFP2, obavezne u javnom prevozu.\nItalijani su uglavnom podržavali i dosdašnja ograničenja koja su posljednjih mjeseci uključivala nošenje maske na otvorenom i posjedovanje zdravstvene propusnice za ulazak na radna mesta.\nMeđutim, premijer Mario Dragi se suočio sa kritikama zbog odluke da vakcinacija od sljedećeg meseca bude obavezna za sve starije od 50 godina.\nItalija, koja je bila prvo žarište koronavirusa u Evropi, u potpunosti je vakcinisala 86 odsto stanovništva starijeg od 12 godina, dok je takozvanu „buster“ dozu primilo gotovo 75 odsto onih koji su mogli da je dobiju.\nMeđutim, od 60 miliona Italijana trenutno je dva miliona pozitivnih na koronavirus, što utiče na rad važnih sistema poput bolnica, škola ili željeznice.\nUdruženja ljekara navode da skok broja novoinficiranih snažno pogađa italijanske bolnice.\nU bolnicama je oko 16.000 kovid pacijenata, od kojih je 1.600 na intenzivnoj njezi. To je ipak znatno manje od 4.000 ljudi, koliko ih je bilo na intenzivnoj nezi u Italiji na vrhuncu prvog talasa pandemije.\nZvaničnici navode da nevakcinisani čine oko dvije trećine hospitalizovanih.


OPASNO: Srpski tinejdžeri se „kljukaju“ vijagrom | Pedijatrijska specijalistička ordinacija Dr Saša Milićević\nOPASNO: Srpski tinejdžeri se „kljukaju“ vijagrom\n19 петак авг 2016\ndr sasa milicevic, pedijatar, pedijatar beograd, pedijatar vracar, pedijatrijska ordinacija, pedijatrijske ordinacije beograd, privatna pedijatrijska ordinacija, privatni pedijatar, specijalista pedijatrije, vijagra\nDr sci med Saša Milićević za Informer\nTinejdžeri u Srbiji masovno se kljukaju vijagrom, kako bi se dokazali pred devojkama, kažu lekari, i upozoravaju da lek za potenciju može da ugrozi zdravlje dečaka!\nŽeleći da immitiraju porno glumce i budu što bolji u seksu, mnogi nekontrolisano koriste tablete za potenciju, što može ozbiljno da ugrozi zdravlje. Što je najgore, u praksi postoje i slučajevi da se mladići navuku na vijagru, postanu zavisni od tog leka, što za posledicu može imati impotenciju.\nPedijatar Saša Milićević kaže za „Informer“ da ne može da se odbrani od još maloletnih dečaka koji dolaze i pitaju ga kada mogu da počnu da koriste vijagru.\n„Verujte, vijagra je postala ne trend, već prava pošast među mladima u Srbiji. Pokušavam tu decu da odgovorim od glupe namere i da im objasnim da to ne treba, da je štetno, ali ne vredi. Žele da se dokažu pred devojčicama i da ne zakažu prvi put u seksu. Čak mi je jedan pacijent rekao da devojka nije htela da bude sa njim ako ne uzima vijagru jer su to njeni prethodni momci koristili. Ništa to nije normalno i bojim se da će se ovaj negativan trend samo širiti“, rekao je za taj list Milićević, i dodao da vijagra tinejdžerima pravi ozbiljne zdravstvene probleme.\n„Ta deca ne shvataju koliko je vijagra opasan lek. Ako se često koristi, može da izazove ozbiljne srčane probleme. Bilo je slučajeva da mladi zbog česte upotrebe tog leka dobijaju opasne aritmije, pa čak I infarkt. Iz čiste gluposti i želje za dokazivanje uništavaju zdravlje“, upozorava pedijatar.\nSa njim je saglasan i seksolog Aleksandar Milošević, koji tvrdi da se tinejdžeri „kljukaju“ vijagrom jer se ugledaju na porno glumce i žele da imaju veliki i čvrst penis.\n„To je poražavajuća činjenica i mislim da bi pod hitno trebalo da se zabrani prodaja vijagre maloletnicima. Klinci pokušavaju da se indentifikuju sa porno glumcima i žele da imaju ogroman penis koji je stalno čvrst i da budu mačo muškarci. To nije uvek moguće i onda masovno piju vijagru. Oni nisu svesni da mladom čoveku koji nema problema sa potencijom taj lek može samo da škodi. Pored svih problema sa srcem, vijagra može da stvori i psihičku zavisnost.Učestalo korišćenje može dovesti do toga da bez leka više ne možete da postignete erekciju. Zamislite koliko je to strašno da dečko u punoj snazi sa petnaest godina ne može ništa bez lekova za potenciju“, upozorio je Milošević.


Đoka Živkov: Baš sve reklamacije neosnovane | Bačka Palanka Info - Vodič kroz Bačku Palanku\nNaslovna / Vesti / Đoka Živkov: Baš sve reklamacije neosnovane\nĐoka Živkov: Baš sve reklamacije neosnovane\nfebruar 7, 2017\tVesti, Vojvodina, Društvo\nDirektor pogona „Elektrovojvodine“ na području Bačke Palanke Đoka Živkov saopštio je da je na ovom terenu bilo 126 reklamacija za decembarsku potrošnju struje, ali da nijedna nije bila osnovana.\n– U sferi domaćinstava je 25.419 kupaca, a svakog meseca ima i reklamacija – objašnjava Živkov.\n– Oni koji imaju primedbe na visinu računa, dolaze da se informišu i provere njegovu valjanost. Kada su u pitanju računi za decembar 2016. nismo imali povećan broj reklamacija u odnosu na isti period 2015. godine. Za svaku reklamaciju šaljemo kontrolore na teren, a oni proveravaju merno mesto i prave izveštaje. U kategoriji poslovnih računa, za firme, imamo 2.515 klijenata. Kod njih smo za decembar imali samo pet reklamacija, i one su sve bile neosnovane.\nDirektor Živkov napominje da i u letnjim mesecima ima reklamacija. Zbog rada klima uređaja računi znaju da budu znatno uvećani. Dešava se, na primer, da u letnjim mesecima potrošnja struje u nekim domaćinstvima bude veća nego zimi. U slučaju da reklamacija bude osnovana vrši se sravnjivanje računa i korisnici na taj način bivaju obeštećeni. -Kada utvrdimo da je neispravno merno mesto, što se dešava, menjamo brojilo – nastavlja Živkov.\n– Za sve što radimo, prave se izveštaji, pa nema prostora da se napravi sistemska greška. Može da se napravi individualna greška koju mi ispravljamo, ali kada je reč o decembarskim računima, nije bilo osnovanih reklamacija.\nTagovi:Društvo Elektrovojvodina Bačka Palanka Vesti Glavna Đoka Živkov Reklamacije


Beograd želi nastaviti pregovore s Kosovom – Energy Press\nVučić je, prema priopćenju iz njegova ureda, “upozorio europskog povjerenika na moguće posljedice neodgovornog poteza Prištine oko povećanja pristojbi na srpsku robu” naglasivši kako te mjere mogu “voditi punom destabiliziranju regije”. Također je istaknuo kako je Priština povećanjem pristojbi na robu iz Srbije “dodatno prekršila sporazum CEFTA” te kako jednostrane mjere Prištine “vode ka punoj destabilizaciji cijele regije” i da “mogu dovesti i do dubljeg eskaliranja sukoba”.\nPoslije sastanka Vučić-Hahn nije bilo izjava za medije, no Hahn je prije odlaska iz Beograda u Prištinu na Twiteru naglasio kako će svoje sugovornike na Kosovu “pozvati da deblokiraju regionalnu suradnju i trgovinu” i “naglasiti da je potrebno vratiti se dijalogu”. “Dobar sastanak s predsjednikom Srbije Aleksandrom Vučićem u Beogradu, gdje smo razgovarali o prostojbama Kosova na robu iz Srbije i Bosne i Hercegovine, koje krše sporazum CEFTA i regionalnu suradnju”, napisao je Hahn na Twitteru i poručio da je posebice naglasio “hitnu potrebu za smirivanjem situacije izazvane odlukom Prištine da poveća pristojbe Srbiji i BiH”.\nSastanak Hahna s Vučićem na Twitteru je prokomentirao i šef delegacije EU u Srbiji Sem Fabrizzi, istaknuvši kako je Hahn tijekom razgovora u Beogradu “pozvao na dobrosusjedske odnose kako bi se osigurala dugoročna stabilnost”. “Ponudio je svoju punu podršku naporima da se kriza riješi na miran način, uz poštovanje međunarodnog prava i regionalnih sporazuma”, napisao je Fabrizzi.\nPriština je reagirala povećanjem pristojbi na robu iz Srbije i BiH prvo 10, a potom 100 posto, uz nastavak uzajamnog optuživanja za kršenje sporazuma o slobodnoj trgovini (CEFTA). Europska unija i SAD su u međuvremenu od Prištine zatražili ukidanje pristojbi na robu iz Srbije i BiH, a Sarajevo je tražio da Priština iz svojih mjera izuzme robu iz Bosne i Hercegovine.


Beograđani neretko svoju zabrinutost zbog ovog problema izražavaju na društvenim mrežama, pa su tako na jednoj instagram stranici osvanule fotografije divlje deponije na samo par stotina metara udaljene od Sava Centra.\nNa slici se vidi gomila smeća, ali i upotrebljivih stvari, poput nameštaja.\nDivlja deponija u blizini Sava centra.\n- Ne mogu da verujem da ljudi u 2021. godini bacaju komade nameštaja i ostale upotrebljive stvari - napisala je uz fotografiju izrevoltirana sugrađanka.\nOna je, takođe, predložila i nekoliko mogućih rešenja, kako bi sugrađani pomogli ugroženima i u isto vreme sprečili nastajanje ovakvih deponija.\n- Ako već ne može da se proda, postoji milion ljudi kojima bi ti komadi nameštaja dobro došli. Postoji dosta organizacija koje ojavljuju porodice kojima je potrebna hrana, odeća, nameštaj i ostale potrepštine za život. Nemojte da vas mrzi da ih kontaktirate, možete nekome olakšati i ulepšati život, jer ipak, ono što je vama možda smeće, nekome bi olakšalo život - predlaže.\nNakon ove objave, Beograđani su se samo nadovezivali, obelodanjujući i mesta deponija u njihovom kraju. Tako smo uvideli da je približna situacija na Zrenjaninskom putu, ali i ispod Pančevačkog mosta:\nDeponija ispod Pančevačkog mosta\nIako ekipe JKP Gradska čistoća po prijavi redovno izlaze na teren i čiste nagomilano smeće, problem sa divljim deponijama se godinama ne rešava. Ovim putem i mi apelujemo na sugrađane da bar oni ne doprinose gomilanju smeća u gradu u kome i sami žive.


Sertić: Otvaranje poglavlja podsticaj vladi i privredi – NovostiDana.rs\nBEOGRAD – Ministar privrede Željko Sertić izjavio je večeras da je vlada u proteklih godinu dana imala dobre rezultate, što je pomoglo i kompanijama da budu bolje, što na kraju znači i više novca za državni budžet.\nSertić je, u ovodnom obraćanju na Gala večeri povodom dodele “Godišnje nagrade 2015” Srpske asocijacije menadžera (SAM), rekao i da je jučerašnje otvaranje pregovaračkih poglavlja sa EU veliki podsticaj i privredi i ministarstvu.\nKako je naglasio, iz EU dolazi 80 odsto investicija u Srbiji, a više od 65 odsto ukupne spoljnotrgovinske razmene Srbije je upravo sa članicama Unije.\n“Pričati o integracijama svima je u redu, osim vama, jer vi predstavljate EU kompanije, nosite standarde, a pomažete i nama da budemo bolji”, rekao je Sertić dodajući “ni mi u vladi nismo bili tako loši”.\nMinistar je naveo da je vlada u proteklih godinu dana imala dobre rezultate, što je, kako je naveo, i članicama SAM-a omogućilo da budu bolje.\n“Naši dobri rezultati omogućili su i vama da budete bolji i da napredujete, a onda je to više para i za državnu kasu”, rekao je on.\nSertić je ukazao da nije bilo lako ni jednostavno doneti određene zakone koji su omogućili velike promene, ali je vlada i to uradila.\n“Nekad je potrebno od pola godine do godinu dana. Čak i kad imate najbolju ideju i model teško je nekad “provući” kroz sva ministarstva. Tu sede neki pravnici i sa njima morate da se borite, da dođete do zakona koji će da omoguće promene. To je veliki posao”, objasnio je Sertić.\nOn je rekao da veliki broj menadžera članica SAM-a poznaje lično, da razgovara s njima o različitim temama, i trudi se da razvija dijalog.\n“Čini mi se da dijalog privrede i vlade nikad nije bio tako razvijen kao u poslednjih godinu dana”, smatra Sertić.\nOn je dodao da članice SAM donose inovacije, kreativnost, a ministarstvo se opredelilo da pomogne razvoju sektora malih, mikro i srednjih preduzeća.\n“I zakonodavno i finansijski ćemo pomoći, a od vas očekujemo da nam pomognete ne samo idejama, nego da prigrlite i mlade kojima ćete pomoći da budu još snažniji”, rekao je ministar i podsetio da će sledeća godina i zvanično biti proglašena godinom preduzetništva.\nSertić je primetio da je broj članica SAM u odnosu na prošlu godinu porastao i šaljivo dodao da mu je drago što vidi da je među njima sve više dama menadžera.\n“Želim vam da vas bude još više naredne godine, kao i da imate još veći broj dama”, rekao je Sertić.


SPS REAGOVAO ZBOG "PORODICE"! Odgovorili na OPTUŽBE nekadašnjeg funkcionera Ivkovića: Mantrom prikrivaju istinu! | Najnovije vesti - Srbija danas\n04.04.2021. • 08:44 Srbija Danas\nSPS REAGOVAO ZBOG "PORODICE"! Odgovorili na OPTUŽBE nekadašnjeg funkcionera Ivkovića: Mantrom prikrivaju istinu!\nOglasili se iz SPS-a.\nSocijalistička partija Srbije reagovala je večeras povodom optužbi koje je na račun lidera te stranke izneo bivši visoki funcioner SPS Branislav Ivković, ističući da pojedinci nanovo daju sebi za pravo da iskrivljeno tumače istorijske činjenice i lažnom mantrom prikrivaju pravu istinu.\n- SPS oseća odgovornost i potrebu prema građanima Srbije da se obrati povodom reakcija u medijima poslednjih dana o seriji ''Porodica''.\nMi socijalisti, sa ove vremenske distance možemo da kažemo da je 5. oktobar našoj partiji doneo i dobro, reformisali smo se, postali smo jači, iskusniji, sa nama su ostali pošteni ljudi, čvrstih ubeđenja, pravi socijalisti - navodi se u saopštenju SPS.\nIz te stranke navode da bi pojedinci trebalo da se zapitaju zašto su pristali na pakt sa tadašnjim DOS-om, šta ih je navelo na izdaju predsednika Srbije, predsednika socijalista ali i Socijalističke partije Srbije.\n- Sebi nanovo daju za pravo da iskrivljeno tumače istorijske činjenice i lažnom mantrom prikrivaju pravu istinu. Pritom na najjadniji način, nošeni frustracijom svoje decenijske političke impotentnosti, napadaju lidera današnje, moderne, reformisane Socijalističke partije Srbije, ali lidera koji nikada nije izdao članstvo, partiju, niti predsednika, ni istorijske vrednosti koje je ta politika donela.\nMoramo se danas setiti i reči koje je predsednik Slobodan Milošević iz Haga izgovorio na sednici Glavnog odbora stranke, ''da se mora eleminisati Peta kolona predvođena Banetom Ivkovićem i njegovim saborcima - navodi se u saopštenju.\nIz SPS dodaju da će ostaviti vremenu i istoriji da daju završnu reč i svoj sud, kako o porodici Milošević, tako i o onima koji su ga izdali, uhapsili i isporučili Haškom tribunalu.\nDodaje se da je Socijalistička partija Srbije je danas jaka i stabilna partija na političkoj sceni, druga po rejtingu, zahvaljujući hrabrosti, odlučnosti i vizionarskoj politici njenog predsednika Ivice Dačića.\n- Zaštita nacionalnih interesa Republike Srbije, borba za prava radnika, penzionera, mladih, besplatno školstvo i zdravstvo su naša ideologija. Zahvaljujući Ivici Dačiću Srbija je u međunarodno pravo uvela izraz otpriznavanje. Činjenica je da je za vreme njegovog mandata na čelu srpske diplomatije, 18 zemalja povuklo priznanje Kosova - podsećaju iz SPS.\nIvković je jutros na TV Pink, govoreći o seriji ''Porodica'', pored ostalog rekao da je Dačić ''bio deo ekipe koju je Mira Marković namestila da ga izbaci iz SPS, jer je ona želela da vlada sa SPS''.\nSPS Branislav Ivković saopštenje DSlobodan Milošević


EMA procenjuje ”Sanofi” vakcinu protiv Kovid-19\nTanjug 20. jula 2021. 16:35\nAMSTERDAM, 20. jula ( Tanjug) – Evropska agencija za lekove započela je procenu vakcine protiv Kovid-19 koju je razvila francuska kompanja ”Sanofi Paster”.\nU EMA navode da procena vakcine započetra nakon što su preliminarni rezultati labaratorijskih studija i kliničkih ispitivanja pokazala da ova vakcina pokreće antitela koja ciljaju SARS-CoV-2, virus koji uzrokuje Kovid-19 i može pomoći u zaštiti od bolesti.\nDodaje se da će se proceniti usklađenost ”Sanofi ”vakcine sa EU standardima za efikasnost, sigurnost i kvalitet, a da bi se konačno odobrenje i stavljanje vakcine u promet trebalo da odvija po ubrzanij porceduri.\nVakcina kompanije „Sanofi Paster“ zasnovana je na proteinima koja sadrže laboratorijski uzgajanu verziju proteina klasova koji se nalazi na površini SARS-KoV-2.\nVakcina sadrži i „pomoćno sredstvo“, supstancu koja pomaže jačanju imunoloških odgovora na vakcinu.\nKada se osobi da vakcina, njen imunološki sistem identifikuje protein klas kao strani i stvara antitela protiv njega. Ako kasnije vakcinisana osoba dođe u kontakt sa SARS-KoV-2, imunološki sistem će prepoznati virusni protein i biti spreman da odbrani telo od virusa“, objasnavaju u EMA.\nEMA je do sada za upotrebu u EU odobrila četiri vakine i to od komapnja ”Fajzer i Biontek”, ”Moderna”, ”Astra Zeneka” i ”Dzonson i Dzonson”.


Prema rečima profesora dr Peđe Savića, zamenika direktora KBC Dragiša Mišović, ona je i dalje u životnoj opasnosti.\nPored teške maligne bolesti sa kojom se Tucakovićeva bori već godinama, virus korona je dodatno pogoršao njeno zdravstveno stanje.\nPOGORŠALO SE STANJE MARINE TUCAKOVIĆ: Prebačena u KBC Dragiša Mišović, priključena na respirator\nMARINA TUCAKOVIĆ POZITIVNA NA KORONA VIRUS! Ona je i dalje u bolnici, poznato u kakvom je stanju\n14. 09. 2021. u 19:01\nMARINA TUCAKOVIĆ U TEŠKOM STANJU: Oglasio se njen sin - "Zapalite sveću za mamu, to je jedina izjava"\n14. 09. 2021. u 13:20\n- Ona je i dalje respiratorno nestabilna, sa metastazama na plućima i koronom... Na odeljenju je intenzivne nege, životno ugrožena. Intubirana je kada je primljena u bolnicu i priključena na respirator, sa maksimalnim protokom kiseonika. Iz ove kuće sigurno niko nije dao informaciju da je Marina van životne opasnosti, jer to nije istina. Žena je u ekstremno lošem stanju, to nije zbog korone već zbog maligne bolesti. Kada sam je video... Žena ne liči na sebe, istopila se, nema 40 kilograma - rekao nam je dr Predrag Savić.\nMarina Tucaković kancer Tekstopisac Marina Tucaković Marina Tucaković u teškom stanju


Kako za "Blic" kaže njena rođena sestra M., porodica je još nije ni videla, ni čula.\n- Milica je bolje mada je niko od nas još nije video pošto je i dalje u bolnici. Informacije o njenom stanju dobijamo preko telefona zbog trenutne situacije sa korona virusom. Ona nije fizički povređena, već je psihički loše - kaže za "Blic" sestra Milice Grbić, Beograđanke koja je posle više od 30 sati potrage pronađena ispred Urgentnog centra.\nŠta se tokom tih 30 sati dešavalo još niko sa sigurnošću još ne može da kaže. Prema dosadašnjim informacijama koje je sa nama podelila njena porodica, Milica je kazala policajcima da je obilazila manastire i razmišljala o samoubistvu, a ispred Urgentnog centra pronađena je u svom automobilu u teškom psihičkom stanju.\nIako je porodici rečeno da je Milica imala povredu na glavi, njena sestra danas kaže da to nije slučaj.\n- Ona fizički nema nikakvih povreda, ali je psihički loše... Ali oporaviće se i nadamo se da će brzo izaći iz bolnice - kaže M.\n- Nemamo nikakvih novih informacija o nestanku jer je Milica sve vreme u bolnici, u Kliničkom centru. Ne možemo da je vidimo jer su posete zabranjene zbog situacije sa korona virusom, pa se raspitujemo telefonom o njenom stanju, a razgovaramo sa lekarima koji nam kratko kažu da li je bolje i u kakvom je stanju sad - ističe njena sestra za "Blic".\nMilica je, podsetimo, nestala 6. oktobra u Batajnici a poslednji put ju je otac video u naselju Šangaj u jednoj prodavnici. Posle toga očevici su je primetili oko 20 sati u centru tog naselja u društvu dva muškarca kod kioska brze hrane. Dva sata kasnije, Milica se javila majci da će otići u Progar da se vidi sa dečkom i nakon toga njen telefon bio je nedostupan.\nTek ujutru, shvativši da joj telefon nije dostupan i da nije došla kući porodica je otišla u policijsku stanicu i prijavila nestanak. Milica Grbić pronađena je 8. oktobra oko 4.00 ujutru u automobilu ispred Urgentnog centra. Kako je porodici rečeno, sama se dotle dovezla jer se osećala jako loše i krenula je da traži pomoć.\n"Uvek se javi kada negde ide"\nMiličini roditelji u razovoru sa reporterima "Blica" otkrili su da ovakvo ponašanje nije uobičajeno za Milicu i da bi im se ranije, kada god bi negde išla, obavezno javila.\n- Ona se uvek javi i kada negde ostaje duže i uvek smo znali gde se nalazi. Verujte mi da ne znamo šta se tačno desilo, veliki stres smo preživeli dok smo razmišljali šta sve može da joj se desi - rekla je ranije njena majka za "Blic".


Zagađenje po slovu zakona | TV KANAL 9 NOVI SAD\nNaslovna FLESH VESTI K9 FLESH GRAD Zagađenje po slovu zakona\nVIDEO K9: Na nove ili do sada nerešene probleme u oblasti zaštite životne sredine i ekologije uglavnom reaguju nevladine organizacije i udruženja, a u poslednje vreme sve češće i sami građani podižu glas protiv zagađivača koji rade po slovu zakona.\nNedovoljno uređen sistem u oblasti ekologije i zaštite životne sredine može ostaviti dugotrajne posledice. Alarm uključuju udruženja civilnog sektora, uglavnom na društvenim mrežama koje ukazuju na probleme u svojim sredinama. Ekološki pokret opštine U Srbobran već deceniju deluje na sličan način.\nEkološkim udruženjima sve češće se javljaju građani koji postaju svesni svog okruženja i reaguju na probleme koje nadležni ne mogu ili ne žele da vide.\nZagađenje vazduha, vode i zemljišta nije zaobišlo brojne vojvođanske opštine, pa ni Srbobran, a jedan od primera su naftne bušotine rađene, zvanično, za porebe istraživanje prisustva nafte i gasa među kućama meštana koje su mahom izgrađene pre skoro 100 godina.\nOvakvi i slični primeri pokazuju sistemsku neuređenost u oblasti zaštite životne sredine i nemoć građana da se uz pomoć države izbore sa problemom koji ih direktno ugožava.\nZbog toga je važna uloga društvenog aktivizma i nevladinog sektora koji ukazuju na rupe u zakonu na koje bi nadležni morali da reaguje ukoliko želimo uređenu državu po meri građana.\nekološki pokret opštine srbobran\nOtvoreni ekran Kanal 9\notvoreni erkan 1.12.2020\nPrethodni tekstNuklearna sigurnost danas\nSledeći tekst“Ukus umetnosti”


Vujačić: Ima PROGRES-a u socijalnoj inkuluziji\nNedelja , 2016-11-06 | 13:38:38\nTokom prethodnih desetak godina Evropska Unija i Vlada Švajcarske podržali su stotinak projekata namenjenih socijalnoj inkuluziji i ranjivim grupama na području južne i jugozapadne Srbije, izjavio je nacionalni menadžer Evropskog PROGRESA Marko Vujačić.\nOn je u emisiji Sto plus radija „Živeti zajedno“ pojasnio da EU i Švajcarske kroz aktuelni program raspolažu sa skoro 24,5 miliona evra, a da je oblast socijalne inkluzije jedna od tri ključne oblasti kojima Evropski PROGRES pokušava da utiče na pozitivne promene u Srbiji.\n„Tokom prethodne godine smo sa oko 300.000 evra podržali tridesetak projekata udruženja koje se bave osobama sa invaliditetom i posebnim potrebama. Neki su započeti godinama ranije, recimo kroz tadašnji PRO program, a traju i danas i dokazuju održivost dobro osmišljenih i realizovanih projekata“, rekao je Vujačić.\nOn je kao najbolji primer naveo Centar za pomoć mentalno nedovoljno razvijenim osobama (MNRL) u Novom Pazaru, koji je izrastao samo iz iskrene želje da se pomogne takvim licima.\n„Počeli smo još 2008. godine investiranjem u stolariju, grejanje, kuhinju...\nDanas vidimo da je uspostavljen i Regionalni centar sa oko 60 korisnika u dnevnom boravku, imaju uslugu i za roditelje...Tu su konkretni rezultati“, naglasio je nacionalni menadžer Evropskog PROGRESA.\nVujačić je kao veoma uspešne projekte označio i podršku raščanskom Udruženju osoba sa posebnim potrebama, kojem je nabavljena oprema za obradu drveta i izradu suvenira.\nOn je pojasnio da je Udruženje namenski podržano sa oko 30.000 evra, čime je tokom nekoliko poslednjih godina otvoreno 50-ak privremenih radnih mesta za 25 osoba sa invaliditetom.\nU Ivanjici smo, na primer, podržali Društvo za celebralnu paralizu. Dobili su personalne asistente za pedesetak korisnika kojima je neophodna pomoć da bi pohađali nastavu“, dodao je Vujačić.\nPrema njegovim rečima, novopazarskom Udruženju paraplegičara je odobrena pomoć u prilagođavanju vozila za vozačku obuku, otvoren je i servis za ortopedska pomagala. Jedan broj zaposlenih u lokalnoj samoupravi je prošao osnovnu obuku komunikacije sa gluvim i nagluvim...\nOdgovarajući na pitanje, da li je zadovoljan brzinom promena, naročito u oblastima gde je Evropski PROGRES pomagao, Vujačić je naglasio da je Srbija načinila „značajan pomak“ u zakonodavstvu.\n„Ipak, problemi i potrebe su veliki, pa je potrebno dodatno raditi na zapošljavanju osoba sa invaliditetom. I dalje imamo arhitektonske barijere i verujem da nas čeka puno posla u tom pravcu“, dodao je.\nEvropski PROGRES je pokrenut maja 2014. godine. Budžet od 24,46 miliona evra obezbedile su Evropska unija (19,6 miliona evra) i Vlada Švajcarske (4,86 miliona evra).


Šibenica: Uz pomoć Općine Jajce realizovani značajni projekti\nNaslovnica VIJESTI JAJCE Šibenica: Uz pomoć Općine Jajce realizovani značajni projekti\nPoštovani mještani Šibenice,\nza nas veliki projekt “Vodovod Pliva” privodi se kraju. Polovina našeg mjesta kroz cijelu godinu su pod redukcijom vode, jer naši izvori nisu u stanju zadovoljiti potrebe mještana.1 Dana, 10.11.2020 godine u suradnji s Općinom Jajce i JKP “Vodovod i kanalizacije” pustili smo Plivu u dva zaseoka, Grnesovci i Crnci te Osnovnu školu “Berta Kučera”.\nU narednim danima očekivano da se uspostavi i puste nove pumpe u Žabarju koje će izbacivati dovoljnu količinu vode za potrebe MZ Šibenica,MZ Kruščica te Mz Bulići. Naš prioritet je bio u ove dvije godine da obezbjedimo našim mještanima vodu i da asfaltiramo najkritičnije nekategorisane ceste odnosno zaseoke, te smo u 2019. prikupili 70.000 KM za asfaltiranje za taj projekt smo podržani od strane Općine Jajce te asfaltirano 2 kilometra.\nZatim projekt ugradnje trafo stanice koja bi trebala da bude realizirana do kraja godine. Za narednu godinu planiramo završetak asfaltiranja zaseoka Potok, Grnesovci i Podhum.\nOvim putem se zahvaljivamo na odličnoj saradnji direktorom i šefovima JKP “Vodovod i kanalizacije” i ovim se putem zahvaljivamo načelniku Edinu Hozanu,koji je prepoznao naše projekte te ih u podržao i olakšao život u našoj mjesnoj zajednici, napisao je predsjednik MZ Šibenica, Samel Kurić.\nPrethodni članakUEFA kaznila Tottenham i Mourinha: Posebni kasno izveo ekipu na teren u meču Evropske lige\nSljedeći članakMladi Španac presretan: Nekad sam Džeki dohvaćao lopte, a sad igram s njim, pričao sam mu o tome


Izmene Pravilnika o bližim uslovima za izdavanje, obnavljanje ili oduzimanje licence članovima komora zdravstvenih radnika - Biro-m\nIzmene Pravilnika o bližim uslovima za izdavanje, obnavljanje ili oduzimanje licence članovima komora zdravstvenih radnika\nPravilnik o izmenama i dopunama Pravilnika o bližim uslovima za izdavanje, obnavljanje ili oduzimanje licence članovima komora zdravstvenih radnika (“Sl. glasnik RS”, br. 102/2015 – dalje: Pravilnik), koji je na snazi od 12. decembra 2015. godine, daleko je povoljniji od prethodnogPravilnika, koji jepretrpeo mnoge izmene i promene i omogućio da se skupi određeni broj bodova i ne izgubi licenca.\n“Smanjili smo broj bodova na godišnjem nivou. Taj broj bodova je iznosio 24, sada je 20. Ono što je takođe velika promena je mogućnost prenosa bodova sa godine na godinu, ali smo definisali da je minimalan broj bodova za jednu godinu 10”, ističe državni sekretar u Ministarstvu zdravlja, Berislav Vekić.\nIako novi Pravilnik snižava kriterijume koje treba ispuniti da bi se produžila dozvola za rad, procenjuje se da ni spuštenu lestvicu neće moći da preskoči svaki deseti lekar.\n“Na teritoriji Beograda, 1. januara 2016. godine licencu treba da obnovi 8.600 lekara, oko 1.600 nije podnelo zahtev. Da li su to ljudi koji su penzioneri, koji su preminuli ili neko ko je otišao u inostranstvo, mi to ne znamo. Od tih 7.000 možda oko 500 za teritoriju Beograda nisu ispunili uslov”, ukazuje direktorka Lekarske komore Srbije, Vesna Jovanović.\nPrema njenim rečima, za Srbiju se donekle statistički poklapaju parametri, a razlikuju se u nekoliko procenata.\nLekari koji nisu ispunili uslov za obnovu licence, polagaće licencni ispit o svom trošku.


► Dačić: Poseta u vreme epidemije pokazatelj solidarnosti Srbije sa Kinom\nMinistar spoljnih poslova Srbije Ivica Dačić i potpredsednik Kine Vang Ćišan izrazili su danas zadovoljstvo zbog izuzetno kvalitetnih odnosa Kine i Srbije na nivou sveobuhvatnog stratateškog partnerstva, saopštilo je Ministarstvo spoljnih poslova.\nDrugog dana posete Pekingu, Dačić je istakao da poseta Kini u vreme epidemije korona virusa predstavlja pokazatelj solidarnosti Srbije i njenog naroda sa Kinom.\nOn je izrazio nadu da će Kina u najskorijoj budućnosti pobediti u borbi protiv epidemije.\nVang je naveo da je borba za obuzdavanje epidemije koronavirusa borba za bezbednost i zdravlje kineskog naroda, ali i globalne zajednice u celini, jer su napori Kine, koji počinju da daju rezultate, uštedeli dragoceno vreme za mnoge države.\nUz ocenu da poznavanje prošlosti doprinosi učvršćivanju prijateljstva, sagovornici su razmenili mišljenja o pitanjima iz istorije Jugoslavije i Srbije.\nPrvi potpredsednik Vlade Dačić pozvao je potpredsednika Kine Vanga da poseti Srbiju.\nKina je danas prijavila da nema novih smrtnih slučajeva od posledica koronavirusa u protekla 24 sata i samo 32 novoobolela koji su se vratili iz inostranstva.


Naslovna Hercegovina Zabrinutost zbog velike smrtnosti pacijenata u Trebinju\nU razgovoru sa lokalnim predstavnicima SDS posebno je istaknut problem velikog broja zaraženih u gradu Trebinju, ali i cijeloj hercegovačkoj regiji, kao i velika smrtnost kao rezultat sistemski slabe podrške zdravstvenom sektoru…\nDelegacija Srpske demokratske stranke, predvođena predsjendikom Mirkom Šarovićem, tokom posjete trebinjskom odboru izrazila je zadovoljstvo konsolidacijom stranke u tom gradu.\nSa lokalnim rukovodstvom razgovarali su u gorućim pitanjima u Trebinju.\nŠarović je izrazio zadovoljstvo rezultatima jučerašnjeg sastanka opozicije, naglašavajući da je u prvoj fazi razgovara treba doći do zajedničke platforme opozicije i svih pojedinaca i grupa koje podržavaju opozicioni koncept, dok će se u drugoj fazi razgovarati o kandidatima.\n“Za sada je dogovoreno da opozicija na opšte izbore 2022. izađe u jednoj koloni i sa dva zajednička kandidata za predsjednika Republike Srpske i za srpskog člana Predsjedništva BiH”, rekao je Šarović.\nU razgovoru sa lokalnim predstavnicima SDS posebno je istaknut problem velikog broja zaraženih u gradu Trebinju, ali i cijeloj hercegovačkoj regiji, kao i velika smrtnost kao rezultat sistemski slabe podrške zdravstvenom sektoru od strane lokalne i republičke vlasti, ali i propusta gradskog štaba u preduzimanju blagovremenih i odgovarajućih mjera.\nTakođe je izražena zabrinutost zbog lošeg poslovnog bilansa Elektroprivrede RS i gubitka od 350 miliona KM, posebno zbog činjenice da je energetika ključni razvojni resurs istočne Hercegovine i jedan od ključnih izvora prihoda lokalnih zajednica.\nU posjeti gradskom odboru SDS Trebinja bili su i zamjenik predsjednika Milan Radović i član Predsjedništva SDS Đorđe Miličević.


Konferencija “Vojvodina 2020” | TV KANAL 9 NOVI SAD\nNaslovna EMISIJE Konferencija “Vojvodina 2020”\nKonferencija “Vojvodina 2020” okupila je ove godine brojne domaće i strane učesnike koji su razmenili ideje i iskustva o značajnim temama koje se tiču našeg regiona, ali i evropske perspektive.\nTeme panel diskusija su privreda, zdravstvo, investicije i mnoge druge.\n“Prvi panel koji se tiče Evropske budućnosti Vojvodine, Srbije i Zapadnog Balkana je takođe značajan. Tu će pored nekoliko ambasadora biti i direktorica Evropske investicione banke Dubravka Negre, pa ćemo od nje moći iz prve ruke da čujemo koji su to planovi Evropske investicione banke kada je reč o Vojvodini, o ulaganjima njihovim, u infrastrukturu, puteve, bolnice i sve ono što očekujemo”, izjavio je Robert Čoban, direktor “Color Media Communications”.\nČoban je istakao da je posebno je interesantna tema starih lica i poslova, proizvoda i usluga namenjenih njima što sve spada u domen takozvane srebrne ekonomije. Ništa manje nisu važni ni ostali segmenti života i rada u Vojvodini.\n“Podsetiću i učesnike konferencije i sve vas da je Pokrajinska vlada inicirala, a Skupština donela Deklaraciju o zaštiti životne sredine. Biće ovo prilika da manje od godinu dana nakon donošenja deklaracije proverimo njenu realizaciju, da podsetimo na njene ciljeve i da još jednom pažnju javnosti usmerimo na ovu važnu oblast. Iako, mislim da i poslednji dani i poslednje nedelje ukazuju da nikada nije dovoljno pažnje kada je reč o zaštiti životne sredine”, rekao je Igor Mirović, predsednik Pokrajinske vlade.\nMirović je podsetio i na planove u okviru zdravstva, a koji se odnose na rekonstrukciju bolnica u Somboru, u Senti, Specijalne psihijatrijske bolnice u Kovinu, rekonstrukciju Poliklinike, kao i izgradnju Kamenice 3. U fokusu događaja su i pitanja vezana za manje razvijene opštine.\n“Ja očekujem da 2020 godina kao jedna okrugla godina bude za Vojvodinu prosperitetna. Mislim da je u toku jedan period pozitivnih tokova. Očekujem da ti pozitivni tokovi imaju nastavak u 2020. godini. Kažem ovo imajući u vidu i okolnost da je ovo izborna godina. Izborne godine su uvek pomalo drugačije nego ostale. Ali, mislim da smo dovoljno ozbiljni da izbornu okolnost ne koristimo za destabilizaciju prilika i za prokockavanje ove šanse koja nam je sada jedna realnost”, saopštio je Ištvan Pastor, predsednik Skupštine Autonomne pokrajne Vojvodine.\nŠansu za rast i razvoj, zaključio je Pastor, treba tražiti u suočavanju sa situacijom u kojoj se nalazimo i sagledavanju konteksta priduživanja Evropskoj Uniji. Konferenciji „Vojvodina 2020“, koja se održava u Skupštini Vojvodine, prisustvuju i ambasadori Španije, Portugalije, Češke, Rumunije i predstavnici Ambasade Slovenije.\nPrethodni tekstGrad preporučio svojim preduzećima nabavku vozila koja manje zagađuju životnu sredinu\nSledeći tekstAdice dobijaju dom zdravlja


Sjenica: Sanirana deponija na Pešterskom polju - IndeksOnline.rs\nNaslovna Društvo Sjenica: Sanirana deponija na Pešterskom polju\nNOVI PAZAR – Društvo za proučavanje i zaštitu ptica Srbije i Turistička organizacija Sjenice očistili su jednu od sedam divljih deponija na teritoriji rezervata prirode Peštersko polje na Pešterskoj visoravni.\nDirektor Turističke organizacije Mihajlo Tripković rekao je novopazarskom radiju Sto plus da su divlje deponije nastale pre nego je ovo područje proglašeno rezervatom prirode.\n“Osim organizatora, akciju čišćenja su podržali i pomogli meštani ovdašnjih sela i članovi planinarskog društva Zmajevac. Cilj nam je da u što kraćem roku, a u skladu sa vremenskim uslovima, ovakva mesta pretvorimo u zelene površine”, rekao je Tripković.\nOn je istakao da je u proteklom periodu na ovoj teritoriji bilo 17 divljih deponija, od kojih je već 11 sanirano, a da je Turistička organizacija postavila kemere na tim mestima, kako bi sprečila eventualno ponovno zagadjenje i identifikovala i sankcionisala nesavesne meštane.\nMeštani sela koji su podržali akciju čišćenja deponije kažu da se od proglašenja rezervata prirode na Pešteru suočavaju sa problemom odlaganja smeća, jer ne postoji adekvatno mesto za to.\n“Ne postoji mesto gde bismo sada mogli da odložimo smeće, već ga jednostavno odvozimo u grad, ali je i to kratkoročno rešenje, jer je i u gradu prisutan problem manjka kontejnera”, rekao je jedan od učesnika akcije.\nVećina divljih deponija na Pešterskom polju formirana je u ulegnućima zemljišta, takozvanim estavelama, koje predstavljaju svojevrsnu turističku atrakciju ukoliko nisu prenatrpane smećem.\nPrethodni tekstNOVI PAZAR: Učenici učestvuju u planiranju lokalnog budžeta\nSledeći tekstPromene na čelu javnih preduzeća i ustanova u Novom Pazaru


Vučić sa ambasadorima Višegradske grupe: Ključna uloga EU u dijalogu\nVesti Autor:Beta10. sep. 202016:37 > 16:51\nIzvor: TANJUG /INSTAGRAM/BUDUCNOSTSRBIJEAV\nPredsednik Srbije Aleksandar Vučić sastao se u Beogradu sa ambasadorima država Višegradske grupe, koje je obavestio o najvažnijim tačkama sporazuma iz Vašingtona, kao što su realizacija inicijative mini-Šengen i otvaranje kancelarije Međunarodne razvojne finansijske korporacije (DFC) u Beogradu, saopšteno je iz Predsedništva.\nVučić je ambasadore Republike Češke Tomaša Kuhtu, Republike Slovačke Fedora Rosohu, Mađarske Atilu Pintera i Republike Poljske Rafala Perla, obavestio i o toku razgovora u Briselu, te je naglasio da je uloga EU u posredovanju u dijalogu između Beograda i Prištine ključna, kao i da je Srbija spremna da aktivno učestvuje u nastavku razgovora.\n„Dogovor u Vašingtonu je postignut u cilju normalizacije ekonomskih odnosa sa Prištinom, što bi trebalo da dovede do ekonomskog prosperiteta, ali i boljeg života srpskog i albanskog stanovništva“, rekao je Vučić i dodao da će Srbija „da vodi dijalog sa Prištinom u dobroj veri i sa očekivanjem da njegov krajnji ishod bude održiv i obostrano prihvatljiv dogovor“.\nOn je istakao da članstvo Srbije u Evropskoj uniji ostaje strateški cilj i dugoročno opredeljenje Srbije.\n„Zahvalni smo na snažnoj podršci koju imamo u procesu evropskih integracija od strane država članica Višegradske grupe, čije iskustvo smatramo neprocenjivim“, naglasio je Vučić.\nIstakao je da Srbija posebno uvažava pristup Višegradske grupe prema Zapadnom Balkanu, imajući u vidu da je ova tema za V4 jedan od prioriteta i pored drugih važnih pitanja sa kojima se Evropa danas susreće.\n„Smatramo da je sporazum o saradnji između Međunarodnog višegradskog fonda i Fonda za Zapadni Balkan pokazatelj prijateljskih odnosa V4 i regiona Zapadnog Balkana, koji zajedničkim naporima pospešuju društveno-ekonomski razvoj ovog dela Evrope“, poručio je Vučić.\nOn je naglasio da Srbija ostaje u potpunosti posvećena reformskom procesu i unapređenju svih performansa našeg društva, posebno u oblasti demokratizacije i vladavine prava.\n„Srbija se zalaže za mir i stabilnost u regionu, kao i za unapređenje regionalne saradnje, uz poštovanje zaključenih sporazuma“, naglasio je Vučić i dodao da je u tom smislu Višegradska grupa izuzetan partner Srbije i zemalja Zapadnog Balkana.\nAleksandar VučićambasadoriVišegradska grupa\nGlišić: Ponoš istopio tenkove, avione, topove, vojska bila 10:31


6 meseci 684 1 godina 806 2 godine 926 3 godine 986 4 godine 1045 6 godina 1165 8 godina 1281 10 Godina Veličina 1401\nKarirani dečiji sako\nOpis: Karirani sako od pamučnog tanjeg kepera. Idealan za kombinovanje sa velikim brojem dezena pantalona. Takođe odličan u kombinaciji sa farmericama.Sastav materijala: Pamuk 100%..\nSitno karirani dečiji sako\nOpis: Karirani sako od štofa (mešavine poliestera i akrila). Idealan za kombinovanje sa velikim brojem dezena pantalona. Takođe odličan u kombinaciji sa farmericama.Sastav materijala: Poliester 92,3%, akril 7,7%..\nTeget dečiji sako\nOpis: Teget sako od kepera, koji je pogodan za kombinovanja sa velikim brojem dezena košulja i pantalona. Takođe idealan i uz farmerice za sportsku eleganciju malih dečaka.Sastav materijala: Pamuk 98.5%, Elastan 1.5%...\nBež dečiji sako\nOpis: Bež sako od mekanog kepera.Sastav materijala: Pamuk 98.5%, Elastan 1.5%...\nPlavi dečiji sako\nOpis: Svetlo plavi sako od kepera, koji je pogodan za kombinovanja sa velikim brojem košulja i pantalona. Sastav materijala: Pamuk 98.5%, Elastan 1.5%...\nCrveni dečiji sako


MyCity » E-Poslovanje -> E-Kupovina i plaćanje » Vest: Amazon predstavio sisteme plaćanja slične PayPalu\nPoslao: 31 Jul 2008 11:08\nKompanija Amazon.com predstavila je da najnovija sistem online plaćanja za prodavce i kupce, čime se direktno suprotstavlja tržišnom lideru, PayPalu.\nCheckout je namenjen online prodavcima koji koriste paketni sistem plaćanja, uključujući opcije za obračun troškova isporuke, poreze, promocije i specijalne ponude. Ovaj sistem takođe sadrži Amazon-ovu One-Click opciju za realna plaćanja.\nSimple Pay namenjen je kupcima koji žele da koriste Amazon-ov korisnički račun za kupovinu na web sajtovima drugih online prodavaca.\nGoogle je sličan sistem online plaćanja za kupce i prodavce predstavio 2006. godine, takođe nazvan Checkout, ali nije naišao na dobar odziv kod online prodavaca. eBay, u čijem vlasništvu je PayPal, onemogućava svojim korisnicima korišćenje Google-ovog sistema.\nUkupno su 765 korisnika na forumu :: 9 registrovanih, 1 sakriven i 755 gosta :: [ Administrator ] [ Supermoderator ] [ Moderator ] :: Detaljnije


BRNABIĆ: SKUPO ĆEMO PLATITI PROTESTE ŠTO SE TIČE ŠIRENjA VIRUSA KORONA | SRNA\nBEOGRAD, 9. JULA /SRNA/ - Predsjednik Vlade Srbije Ana Brnabić ocijenila je da će Srbija skupo platiti proteste kada je riječ o širenju virusa korona i upozorila da će biti problem za ljude koji su se okupljali da budu smješteni u zdravstvene ustanove.\n"Takvo ponašanje, takva okupljanja su nešto što direktno ugrožava naše zdravstvene radnike, a time i živote ljudi koji se leče, ne mogu da razumem", izjavila je Brnabićeva nakon sjednice Kriznog štaba koji je donio niz novih mjera za Beograd.\nBrnabićeva je ukazala da je juče 118 ljudi bilo na respiratorima i upitala - "da li je sad vreme da se bijemo po ulicama", prenosi Tanjug.\n"LJudi, ima vremena za to. Ajde da pobedimo koronu, da se vratimo tamo gde smo bili u maju, pa ćemo da protestujemo", rekla je ona.\n"Moguće je da to neće dati rezultate i to je onda moja greška i moja odgovornost. Moramo da naučimo da radimo i živimo s ovim u kakvoj-takvoj normalnosti", rekla je Brnabićeva, podsjetivši da su uvedena nova ograničenja za grad Beograd, ali ne i mjere za teritoriju cijele Srbije.


RTCG - Radio Televizija Crne Gore - Nacionalni javni servis :: Fudbal :: Nijesam opsjednut nagradama\nObjavila M.L.B. [ b92.net ]\nRONALDO PORUČIO 01. 01. 2019. 11:55 >> 11:27 0\nNijesam opsjednut nagradama\nNapadač Juventusa Kristijano Ronaldo imao je još jednu odličnu godinu, iako nije osvojio "Zlatnu loptu".\nPortugalac, koji je ljetos iz Reala prešao u redove Juventusa, odlično igra i u dresu šampiona Italije, ali ističe da nije zainteresovan za individuealna priznanja.\n"Nijesam opsjednut tim individualnim nagradama. Za mene je najvažnije da osvajam pehare sa svojim timom. Sve ostalo dolazi kao normalna posljedica kolektivnog uspjeha", rekao je Kristijano u intervjuu za list "Rekord".\nIako je navijače širom svijeta proteklih sezona navikao da obara brojne rekorde kada je riječ o golovima, kaže da kad igra uopšte ne razmišlja o tome.\n"Kad sam na terenu ne mislim o rekordima i brojkama. Sada je jako teško pobjeđivati, tako da sam svjestan toga da moram naporno da radim kako bih ostao na vrhu, u top formi", dodao je Ronaldo.\nOn je sa porodicom trenutno u Dubaiju gdje ga očekuje dodjela priznanja "Global Soker", gdje je nominovan za igrača godine, zajedno sa Kilijanom Mbapeom i Antoanom Grizmanom.\nRonaldo ima veliku želju da ponovo osvoji veliki trofej UEFA, ali ovog puta sa Juventusom.\n"Sjajno je kada osvojite pehar Lige šampiona. To me svakako čini srećnim. Ako se to ponovo ne dogodi, neće biti smak svijeta", kaže golgeter Stare Dame, koji je najavio i da će u 2019. biti na raspolaganju selektoru Portugala za kvalifikacije za Evro 2020.\nRonaldo MVP italijanskog prvenstva\nRonaldo sa djevojkom uživa u Dubrovniku\n22. 04. 2019. 2\n"Ostaću u Juventusu 1.000%"


Fudbaleri Čelsija i Arsenala u sredu od 21 čas sastaju se u finalu Lige Evrope u Bakuu, a "plavci" bi na tom meču mogli da budu značajno oslabljeni.\nNaime, na jednom od poslednjih treninga Čelsija pred put u Azerbejdžan povredio se sjajni vezista N'Golo Kante.\nNgolo Kante tokom Čelsijevog treninga\nČesto nazivan i plućima ekipe Francuz se tek nedavno oporavio od neugodne povrede tetive, a sada je doživeo novu zbog koje verovatno neće biti u sastavu u finalu Lige Evrope. Odsustvom sjajnog Kantea šanse Arsenala u meču za trofej su značajno porasle.\nOsim Francuza, za Čelsi neće igrati Loftus-Čik i Hadson-Odoji koji su takođe povređeni, pa će trojka u veznom redu "plavaca" najverovatnije biti Žoržinjo, Barkli i Kovačič.\nTakođe, ovo bi mogao da bude i poslednji meč Mauricija Sarija na kormilu nekadašnjeg šampiona Evrope jer se sve više pominje da će od leta preuzeti klupu Juventusa gde ga čeka trogodišnji ugovor od 6.000.000 evra po sezoni.


Nema indikatora za balon efekat cena na tržištu\nTanjug 8. septembra 2019. 10:00\nBEOGRAD – Ne postoje indikatori da će trend rasta cena nekretnina, posebno stanova u novogradnji u Beogradu, dovesti do balon efekta jer se tek trećina stanova kupuje kroz kredite sa hipotekom, rekli su sagovornici Tanjuga vlasnik agencije za nekretnine “Old Rojal” Mića Đoković i Saša Stefanović iz Instituta za nekretnine.\n“ Najskuplje je ono čega nema, Novi Beograd, Vračar, Stari grad, Čukarica, skupe su i lokacije koje imaju dobru turističku infrastrukturu kao što su Kopaonik, Zlatibor , neke banje a dolaze kupci zainteresovani da kupe cello selo, banju ili planinu”, kaže on.\nĐoković dodaje da smo nažalost dozvolili smo da nam stranci budu vlasnici poljoprivrednog zemljišta pa je ostao nam je segment neki atraktivnih turističkih destinacija.\nTržište nekretnina Beograda je polovina tržišta Srbije, a Đoković kaže da postoji tri kupca na jednog prodavca, i da se potražnja odnosi na nove stanove – koji su upisani i sa regularnom dokumentacijom.\n“Veliki rezervoar neiskorišćenih su nekretnine u ozakonjenju jer su ni na nebu ni na zemlji a to je otprilike trećina nekretnina koja postoje”, kaže on i dodaje da je to “ mrtav kapital” a radi se od dva miliona nekretnina u Srbiji.\nĐoković ocenjuje da su to nekrentnine koje su tržišno “ ni tamo ni ovamo” odnosno fond koji “ može da smanji ovu veliku potražnju” nekretnina.\nOn kaže da se relativno malo gradi i navodi da je u Beogradu je oko 200 kranova, ali da je to malo u odnosu na grad od dva miliona stanovnika i dodaje da je dinamično tržište nekretnina Novog Sada, donekle Jagodina, deo Niša gde se menja i nacionalna struktura kupaca, a dosta prometa se dešava i u Novom Pazaru.\n„Ja se nadam da ovo nije balon – babl efekat, i mislim da se neće desiti tako skoro, a možda i nikad više pucanje tog balona, može eventuano da dođe do ispumpavanja, smanjenja pritiska”, kaže Đoković.\n“Može da se desi da za 3-5 godina dođe do zasićenja tržišta, i do možda blago pada cena, ali to ne znači da će pući”, kaže Đoković i navodi da naše tržište stanova nije dominantno hipotekarno jer je do 35 stanova pod hipotekom.\n“ Uslovi finansiranja su jako povoljni jer imamo istorijski najniže kamatne stope na našem tržištu, a dodatni faktor neatraktivnosti ulaganja u druge vidove aktive kao što su akcije, obveznice jer nam je nerazvijeno to tržište, a prinosi na njemu kao i na štednju su niski”, kaže Stefanović.\nKao izuzetak i primer dramatično rasta cena, on navodi novogradnju na Novom Beogradu gde je od 2014. godine cena porasla za 46 odsto dok je “starogradnja” poskupela za 20 posto.\n“ Smatram da će u narednom periodu, rast cena biti umeren, da u kraćem i srednjem roku neće biti naglih skokova, već u dužem roku potencijalno možemo ako dođe do nekih dramtačnih promena govoriti o balonu cena nekretnina – ali dakako ne u ovom trenutku”, kaže Stefanović i dodaje da sada ne postoje dokazi o postojanju tog balona cena nekretnina.\nOn objašnjava da bi “balon efekat” podrazumevao dramatično povećanje cena nekretnina u toku nekoliko meseci ili godina praćeno dramatičnim padom.\n“Može se govoriti o nekim naznakama kroz značajan rast cena nekretnina kao u Novom Beogradu, ali ne govorimo o celom tržištu Srbije ili Beograda za koje pouzdano podaci govore da ne postoje indikatori odnosno potencijal za balon”, kaže on i dodaje da balon čak ni na Novom Beogradu u srednjem roku nije moguć.


Poslanici Evropskog parlamenta su 18. aprila usvojili paket od četiri Zakona vezan za Cirkularnu ekonomiju, kojim se utvrđuju novi pravno obavezujući ciljevi i rokovi za reciklažu otpada i granične količine otpada koji smeju da se odlažu na deponije.\nOve zakone treba još da odobri Savet ministara EU, pre nego što stupe na snagu. Upravljanje otpadom na efikasniji način je prvi korak ka kružnoj ekonomiji, u kojoj je neophodno da se svi proizvodi i materijali recikliraju ili koriste više puta.\nPonovno iskorišćenje i reciklaža\nNovi EU paket zakona Cirkularne ekonomije će pomoći zemljama članicama da poboljšaju svoje napore u oblasti reciklaže. Navedena regulativa uvodi znatno strožija pravila i za obračun stepena reciklaže što će pomoći boljem praćenju stvarnog napretka u sladu sa principima Cirkularne ekonomije.\nPredviđeno je da do 2030 godine, sva proizvedena plastika bude 100% reciklabilna. Do tada će se raditi na uvećanju udela na tržištu plastike sa osobinama biorazgradivosti.\nPored obaveze odvojenog sakupljanja koja već postoji za papir i karton, staklo, metale i plastiku, odredbe novih direktiva vezanih za odvojeno sakupljanje, uključuju i biološki otpad, a podstiču što viši stepen kvaliteta sekundarnih sirovina i njihovu primenu. Obaveza je da se uspostavi sistem odvojenog sakupljanja opasnih frakcija otpada iz komunalnog do 2022. godine, biološkog otpada do 2023. godine i tekstila do 2025. godine.\nPostepeno smanjenje odlaganja na deponije\nOdlaganje otpada na deponije u skladu sa principima Cirkularne ekonomije, u suštini, nema smisla. Do 2035. godine količina deponovanog komunalnog otpada mora biti smanjena na 10% ili manje od ukupne količine proizvedenog komunalnog otpada.\nNovo zakonodavstvo EU predviđa viši stepen korišćenja ekonomskih instrumenata i drugih mera u cilju podrške što efikasnijem upravljanju otpadom u skladu sa hijerarhijom otpada. Proizvođači imaju važnu ulogu u ovoj tranziciji kroz proširene programe šema odgovornosti proizvođača - što znači da je odgovornost proizvođača za proizvod proširena na postpotrošačku fazu životnog ciklusa proizvoda. Novi zahtevi o produženim zahtevima proizvođača će dovesti do boljih performansi upravljanja otpadom primenom navedenih šema. Za sve vrste ambalaže do 2025. godine mora biti uspostavljena obavezna proširena šema odgovornosti proizvođača.\nNovo zakonodavstvo će se posebno orijen-tisati na prevenciju otpada i uvesti jasne ciljeve za neke tokove otpada, kao što je smanjenje količine otpada od hrane u EU u iznosu od 50% i zaustavljanje zagađivanja mora otpadom, sa ciljem postizanja ciljeva održivog razvoja UN.\nPraćenje stanja u oblasti Cirkularne ekonomije\nPri prelazu na Cirkularnu ekonomiju za praćenje osnovnih trendova i obrazaca neophodno je uspostaviti sistem praćenja u cilju:\nboljeg razumevanja razvoja različitih elemenata Cirkularne ekonomije tokom vremena,\nuspostavljanja jedinstvenog sistema indikatora uspeha u državama članicama,\nocenu adekvatnosti preduzetih mera.\nNa osnovu ovog praćenja trebali bi se povremeno određivati novi prioriteti u skladu s dugoročnim ciljevima Cirkularne ekoomije. Ovo praćenje nije relevantno samo za donosioce odluka već treba da posluži svima kao inspiracija za stvaranje novih mera.\nCirkularni ekonomski paket daje jasan signal privrednicima da EU koristi sve alate koji su na raspolaganju za transformaciju svoje ekonomije, otvarajući put novim poslovnim prilikama i podizanju konkurentnosti. Šire mere za promenu čitavog životnog ciklusa proizvoda prevazilaze usko fokusiranje na fazu završetka života i naglašavaju jasnu ambiciju Komisije da transformiše ekonomiju EU i donese odgovarajuće rezultate. Inovativni i efikasniji načini proizvodnje i potrošnje trebali bi se sve više pojaviti kao rezultat podsticaja koji se uspostavljaju. Primena principa Cirkularne ekonomije ima potencijal da uspostavi značajan broj novih radnih mesta u Evropi, uz očuvanje dragocenih i sve oskudnijih prirodnih resursa, smanjujući uticaj korišćenja resursa na životnu sredinu i dodavanje novih vrednosti, pre svega ekonomskih, društvenih i socijalnih, otpadnim materijalima. Utvrđene su i sektorske mere, kao i ključne aktivnosti koje obuhvataju:\n-Finansiranje u iznosu od preko 650 miliona evra u okviru programa Horizon 2020 i 5,5 milijardi evra u okviru strukturnih fondova;\n-Razvoj standarda kvaliteta sekundarnih sirovina radi povećanja poverenja operatora na jedinstvenom tržištu;\n-Mere u Planu rada za Ekodizajn za promovisanje što veće mogućnosti opravke otpadnih proizvoda, povećanja njihove izdržljivosti i mogućnosti što većeg stepena reciklaže, uz povećanje energetske efikasnosti tih proizvoda;\n-Revidirana Uredba o đubrivima, kako bi se olakšalo prepoznavanje organskih đubriva, kao i đubriva na bazi otpada na jedinstvenom EU tržištu i podržala uloga bioloških hraniva;\n-Strategija plastike u Cirkularnoj ekonomiji, koja se bavi pitanjima reciklabilnosti, biorazgradljivosti, prisustvom opasnih materija u plastici sa ciljem dostizanja ciljeva održivog razvoja uz značajno smanjenje količine otpada koja završava u morima;\n-Niz drugih aktivnosti u ponovnom korišćenju vode uključujući zakonodavni predlog o minimalnim zahtevima za ponovno korišćenje otpadnih voda.